RTS :: Prvo bojevo gađanje drona CH-92A u Srbiji\nDruštvo Prvo bojevo gađanje drona CH-92A u Srbiji\nsreda, 21. okt 2020, 17:31 -> 18:57\nPrvo bojevo gađanje drona CH-92A u Srbiji\nNa prvom bojevom gađanju iz daljinski pilotiranog vazduhoplova CH-92A po zemaljskim ciljevima na poligonu u Nikincima, ministar odbrane Aleksandar Vulin rekao je da sve moderne armije gledaju da što kasnije upotrebe živog čoveka i vojsku i da zato kupuju bespilotne letelice i konstruišu besposadne platforme.\nAleksandar Vulin rekao je da će sve funkcije bespilotnih letelica CH-92A biti u svrhu jačanja naše vojske i da njihova kupovina predstavlja svojevrstan transfer tehnologije, jer kupujući tehnologiju, kupujemo i znanje koje će naši inženjeri umeti da primene.\nPomoćnik ministra za materijalne resurse Nenad Miloradović istakao je da je u toku završna faza ispitivanja pred prijem bespilotnih borbenih letelica CH-92A i kompletnog seta opreme u naoružanje Vojske Srbije.\nNaveo je da su ove letelice isporučene Vojsci Srbije pre nekoliko meseci.\n"Danas je pretposlednji dan ispitivanja i do sada je sve uspešno obavljeno, uključujući i bojevo gađanje bojevom raketom FT-8C, na poligonu u Nikincima. Ostao je još jedan dan ispitivanja, nakon čega će se sistem smatrati prihvaćenim", rekao je Miloradović.\nBespilotne letelice CH-92A, koje je Srbija kupila od Kine, osim napada ciljeva na zemlji, mogu se koristiti za realizaciju širokog spektra zadataka poput izviđanja iz vazdušnog prostora, preciznog određivanja koordinata uočenih ciljeva na zemlji.


Redovna sjednica Vlade Federacije BiH najavljena je za danas u Sarajevu sa početkom u 12.00 sati.\nUred Vlade FBiH za odnose s javnošću sa 186. redovne sjednice Federalne vlade dostavit će saopćenje za javnost. O konačnom dnevnom redu sjednice obavijestit će nakon što ga Vlada FBiH utvrdi, najavljeno je iz tog ureda.\nNacrtom zakona o izmjenama i dopunama Krivičnog zakonika Republike Srpske umjesto dugotrajnog zatvora predviđena je kazna doživotnog zatvora. U obrazloženju Nacrta izmjena Krivičnog zakonika, koji...


Nestalo više od 10 miliona evra od prodaje preduzeća po Srbiji\nŠta zna Dinkić šta su milioni!\nKako je izjavio Mlađan Dinkić, ministar finansija, u Fondu za restituciju 2004. godine bilo 42 miliona evra, a izveštaj Evropske komisije za SCG pokazao da u Fondu ima isto novca iako je, u međuvremenu, samo do marta ove godine, prema zvaničnim podacima, prodato još 375 preduzeća. Fond je trebalo da bude bogatiji za oko 10,6 miliona evra\nBEOGRAD - Gde su nestali milioni evra iz Fonda za restituciju u Srbiji!? Da li ih je država negde preusmerila, nezakonito ili nenamenski potrošila, krpila njime budžetske rupe!? Jedna od mogućnosti jeste da novac od 2004. godine, kada je vlada premijera Koštunice preuzela vlast, nije više ni uplaćivan u ovaj fond, čime je povređen Zakon o privatizaciji. U izveštaju Evropske komisije za Srbiju i Crnu Goru, u Fondu za restituciju u Srbiji, iz koga bi trebalo da se jednoga dana obeštete stari vlasnici imovine oduzete po osnovu propisa komunističkog zakonodavstva posle 1945. godine, prikupljeno je 42 miliona evra.\nTo ne bi bilo ništa neobično da je ovo izveštaj o prikupljenim sredstvima do marta 2004. godine, kada je u Fondu, prema izjavama zvaničnika, bila potpuno ista suma. Mlađan Dinkić, ministar finansija Srbije, izjavio je u intervju za novosadski Dnevnik još 11. marta 2004. godine da je 3. marta, prilikom primopredaje vlasti, u Fondu za restituciju bilo 42 miliona evra. Ovaj podatak poklapa se sa izjavom Dinkićevog prethodnika na funkciji ministra finansija Božidara Đelića, koji je istog meseca izjavio magazinu Ekonomist da je u Fondu za restituciju ostalo 32,5 miliona evra i 12,5 miliona dolara.\nLabus kaže da pitamo Dinkića\nMile Antić, koordinator Mreže za restituciju u Srbiji, izjavio je juče da je na zvaničan zahtev upućen Miroljubu Labusu, potpredsedniku Vlade Srbije, stigao odgovor da se za pitanja o Fondu za restituciju Mreža obrati ministru finansija Mlađanu Dinkiću.\n- Obratili smo se i Dinkiću i čekamo zvaničan odgovor o tome gde su sredstva iz fonda, s obzirom na to da je u izveštaju Evropske komisije za SCG od 9. novembra 2005. godine u njemu i dalje samo 42 miliona evra - rekao je Antić.\nNa sajtu Ministarstva privrede Srbije može se pročitati da je od marta 2004. do marta 2005. godine tenderima i aukcijama prodato 375 preduzeća i ostvaren budžetski prihod od 212,274 miliona evra. Zakonom o privatizaciji je predviđeno da se pet odsto prihoda dobijenih privatizacijom daje u ovaj fond. Prema jednostavnoj računici, Fond za restituciju je od marta 2004, do marta 2005. godine trebalo da bude bogatiji za oko 10,6 miliona evra. Ali, privatizacija je nastavljena, a bliži se i kraj 2005. godine, tako da je suma koja nedostaje verovatno još mnogo veća.\nSuma od 42 miliona evra svedoči o tome koliko je vlast neozbiljno shvatila problem vraćanja imovine jer ova suma predstavlja cenu dve solidnije lokacije, odnosno placa u Beogradu. U Mreži za restituciju u Srbiji sumnjaju da li fond uopšte postoji i da li se pet odsto, propisan zakonom, uopšte daje gde treba.\nNikola Tanurdžić, predstavnik Udruženja za vraćanje nacionalizovane imovine u Vojvodini i predstavnik Mreže za restituciju, izjavio je za Glas da novac koji se, prema zvaničnim podacima, nalazi u Fondu nije dovoljan da bi se obeštetili stari vlasnici i da on predstavlja siću u odnosu na ono što potražuju stari vlasnici.\n- Iako je reč o nedovoljnim sredstvima, građani moraju da znaju šta je s tim novcem. Samo cementara u Beočinu prodata je svojevremeno za 120 miliona maraka, kao jedno od boljih preduzeća u zemlji, a u Fond se na ime onih pet odsto za restitucioni fond slilo svega nekoliko miliona maraka. Neke šećerane prodate su u bescenje za oko tri evra po fabrici, pa je u Fond "stiglo" ne više od devedeset dinara. Samo Đorđe Dunđerski imao je 3.000 hektara najbolje zemlje u Vojvodini.\nAko se uzme da je njena cena danas od 1.000 do 4.000 evra po hektaru, a u EU najlošije obradive površine koštaju 20.000 evra po hektaru, što pokazuje zašto moćni privatnici kupuju zemljište koje će sutra, kada uđemo u Evropu, vredeti mnogo, mnogo više... i do 100.000 evra po hektaru. Nekada se smatralo da su zemljoposednici državni neprijatelji sa 3.000 hektara, koliki je bio najveći posed, a sada su oni koji imaju 20.000 hektara ugledni građani. To pokazuje kako se država odnosi prema starim vlasnicima i koliko je malo novca u Fondu. Oni kupuju vreme i zato ne donose zakon o restituciji, dok sve ne rasprodaju - rekao je Tanurdžić.\nSmrt na pruzi je vanredni događaj!\nSvaki treći testirani - HIV pozitivan\nProsvetarima povećane decembarske plate


Top 5 sajtova za besplatno obrazovanje\tImage courtesy of: pixabay.com\nObrazovanje odavno više nije privilegija bogatih pojedinaca. Međutim, ukoliko želite da se informišete i bavite različitim aktivnostima, a nemate vremena ili novca za klasične časove, tu su online platforme za učenje. One su besplatne, dostupne svima , i nisu vezane za boravak na posebnom mestu u posebno vreme, već svako raspoređuje svoje vreme kako želi.Pogledajte najbolje besplatne platforme pomoću kojih možete da proširite svoje znanje ili pratite izlaganja nekih od najzanimljivijih umova današnjice.Coursera (https://www.coursera.org/)Coursera je obrazovna kompanija koja sarađuje sa najboljim univerzitetima I organizacijama na svetu, i nudi besplatne online kurseve za sve. “Naša tehnologija omogućava našim partnerima da uče milione studenata a ne stotine.”Khan Academy (https://www.khanacademy.org/)Nije važno da li ste student, profesor, učenik, direktor, odrastao čovek koji se vraća u učionicu nakon 20 godina, ili samo želite da naučite biologiju – materijali I izvori Khan akademije dostupni su potpuno besplatno.TED Talks i TED Education (http://www.ted.com/)TED je neprofitna organizacija posvećena širenju ideja širom sveta. Počela je 1984. godine kao konferencija spajajući tako ljude iz tri različita sveta: tehnologija, zabava, dizajn. Oblasti koje sada pokriva mnogo su šire.Academic Earth (http://academicearth.org/)Sajt Academic Earth veruje da svako zaslužuje pristup svetskoj klasi obrazovanja, što je i razlog zbog kog nude ogromnu kolekciju besplatnih online kurseva najboljih svetskih univerziteta. Ovaj sajt će vas provesti kroz originalnu seriju videa koji su dizajnirani tako da bude um, golicaju radoznalost i drže intelekt “u formi”.Big Think (http://bigthink.com/)Svaki članak i video na ovoj online platformi za edukaciju baziran je na razvijanju “velike ideje” koja je značajna i koja tera na akciju. Big Think podržava pitanja i istraživanja koja imaju moć da promene naše živote, i to u godinama koje tek dolaze.Image courtesy of: pixabay.com Izvor: BIZLIFE.RS


Mesi dobio FIFA nagradu za najboljeg igrača godine - Muški magazin - trendovi, fitness, lifestyle, saveti, devojke... `\nKao i uvek, pored Mesija se u užem izboru našao i Kristijano Ronaldo, ali i Virdžil van Dajk koji je po mnogima bio favorit. Mnogi su smatrali da je van Dajk trebao da dobije titulu najboljeg igrača, jer je Mesi sa Barselonom uspeo da odbrani titulu u La Ligi, dok je Dajk sa Liverpulom uspeo da dođe do titule šampiona Evrope i do finala Lige Nacija. Ipak, na kraju je odlučeno da je Mesi taj koji treba da dobije ovu titulu ida je on bez sumnje, najbolji igrač na planeti u ovoj godini.\nTrener Liverpula, Jirgen Klop, proglašen je za najboljeg trenera, jer je sa Liverpulom osvojio Ligu Šampiona, a Alison Beker, takođe igrač Liverpula, dobio je titulu najboljeg golmana.\nŠto se tiče žena, i one su dobile mnogo glasova i veliku podršku i od strane žena i mušakraca, pa je tako Sari van Venendal iz Holandije proglašena za najbolju golmanku, Džil Elis za najboljeg ženskog trenera, a najbolja fudbalerka bila je Amerikanka Megan Rapino.\nPROČITAJTE SLEDEĆI TEKST: Ferrari dominacija u Singapuru


Odnos sa kompanijom Coca‑Cola - Coca-Cola Hellenic Kosova\nHome O NAMA Odnos sa kompanijom Coca‑Cola\nMi smo partnerska punionica kompanije Coca-Cola i deo Coca-Cola sistema, najvećeg sistema za distribuciju bezalkoholnih napitaka na svetu.\nKompanija Coca-Cola i njenih 300 partnerskih punionica, uključujuči i Coca-Cola HBC, zajedno čine Coca-Cola sistem. Sistem stvara vrednost i za kupce i za potrošače, što ga čini jedinstvenim među kompanijama.\nOdrživ rast celog sistema zavisi od zajdničkih vrednosti i ciljeva kompanije Coca-Cola i njenih partnerskih punionica, kao i od saradnje i međusobne podrške svih strana.\nKako sarađujemo sa kompanijom Coca-Cola\nKompanija Coca-Cola je največa svetska kompanija za prozivodnju napitaka i posluje u više od 200 zemalja. Njena četiri brenda: Coca-Cola, Coca-Cola Light (Diet Coke), Sprite i Fanta, čine četiri od pet najpopularnijih bezalkoholnih gaziranih napitaka na svetu.\nKombinujemo saznanja, resurse i iskustvo kompanije Coca-Cola sa spostvenom ekspertizom u flaširanju, distribuciji i prodaji. Zajedno stvaramo vrednosti više od šesdeset godina.\nKompanija Coca‑Cola je odgovorna za generisanje potražnje putem marketinga usmerenog ka potrošačima i razvoju brendova. Pored toga, ona nabavlja sastojke, proizvodi i prodaje koncentrate, baze za napitke i sirupe.\nKao partnerska punionica imamo obavezu da odgovorimo na potražnju putem proizvodnje, pakovanja, distribucije i prodaje finalnih proizvoda – bezalkoholnih pića kupcima, koji zatim naše proizvode prodaju potrošačima. Takođe smo odgovorni za marketing prema kupcima i realizaciju unutar prodajnih objekata.\nCoca-Cola HBC, jedna od najvećih punionica proizvoda kompanije Coca-Cola, godišnje prodaje više od dve milijarde jedinica pakovanja u 28 zemalja i na tri kontinenta, a njeni proizvodi stižu do približno 594 miliona ljudi.


Unija mladih Pančeva sakupila više od 50 kilograma čepova za akciju „Čepom do osmeha“ -\n31. marta 2019.0725\nOrganizacija Unije mladih Pančeva donirala je više od 50 kilograma čepova za akciju „Čepom do osmeha“. Čepovi će biti iskorišćeni za pomoć deci sa invaliditetom da bi im se omogućilo lakše funkcionisanje u svakodnevnom životu.\nU okviru akcije „Čepom do osmeha“ mogu da se prikupljaju bilo koja vrsta čvrstih plastičnih čepova od različitih pića, sredstava za kućnu i ličnu higijenu i slično. Prikupljeni čepovi se odvoze na reciklažu, a novčana sredstva dobijena od njihove reciklaže usmeravaju se u humanitarne svrhe.\nMoje kolege i ja doneli smo čepove koje smo prikupljali za naše najmlađe sugrađane kako bismo im obezbedili pomagala u skladu sa stepenom njihovog invaliditeta, rekla je Timotijević.\nPravo na konkurisanje za pomoć imaju deca sa smetnjama u razvoju, od tri do osamnaest godina, kao i redovni studenti starosti do dvadeset šest godina. Njih obilazi i pregleda tim lekara, nakon čega zaseda Upravni odbor udruženja „Čepom do osmeha“, koji donosi odluku kom detetu će biti dodeljena pomoć.\nBorka Lazić Adžić, koordinatorka akcije „Čepom do osmeha“ podseća da organizacija raspisuje konkurs na koji roditelji prijavljuju svoju decu uz podnošenje medicinske dokumentacije.\n„U odnosu na njihovo materijalno i zdravstveno stanje biraju se deca kojoj se pomaže nabavkom invalidskih kolica ili drugog potrebnog pomagala“, kaže ona.\nRelated tags : aleksandra timotijevićborka lazić adžićčepom do osmehaunija mladih pančevo\n13. maja 2021.0236\n30. avgusta 2021.0316\n5. jula 2022., 09:16


Zbog zemljišta u bivšoj kasarni Grad Trebinje i Eparhija ZHiP idu pred sud - Moja Hercegovina\nPočetna / Zbog zemljišta u bivšoj kasarni Grad Trebinje i Eparhija ZHiP idu pred sud\nZbog zemljišta u bivšoj kasarni Grad Trebinje i Eparhija ZHiP idu pred sud\n15. Februara 2016. 17:58\nTREBINJE – Zbog nerealizovanog ugovora kojim je, prema odluci Vlade Srpske, Grad Trebinje bio dužan da Eparhiji zahumsko-hercegovačkoj i primorskoj stavi na raspolaganje i korištenje dio zemljišta bivše trebinjske kasarne „Luka Vukalović“, ova dva subjekta sutra će se suočiti pred Okružnim privrednim sudom u Trebinju. Ovim povodom danas je sazvana vanredna sjednica Skupštine grada Trebinja na kojoj su iz pozicije i opozicije pljuštale optužbe da navedeno pravno pitanje ima apsolutnu političku pozadinu.\nEparhiji zahumsko-hercegovačkoj i primorskoj, odlukom Vlade Srpske iz 2007. godine, na prostoru kasarne „Luka Vukalović“ date su na korištenje parcele čija površina danas iznosi 8.678 metara kvadratnih. Zatim je Eparhija 2012. godine zaključila sporazum sa Gradom Trebinjem u kome se on obavezao da će, nakon što stekne pravo raspolaganja i korištenja neperspektivnih lokacija i ostalih nekretnina u navedenoj kasarni, Eparhiji naknadno omogućiti realizaciju Vladine odluke iz 2007. godine. Godinu kasnije, Grad Trebinje je, sa Republičkom direkcijom za obnovu i razvoj, potpisao ugovor o prenosu prava raspolaganja i korištenja neperspektivnih lokacija i ostalih nepokretnosti u kasarni „Luka Vukalović“, ali nakon toga nije regulisao međusobne odnose sa Eparhijom, niti joj omogućio realizaciju navedene odluke kao što je bilo propisano.\nStoga je, nakon što je Grad Trebinje u decembru prošle godine raspisao javni oglas radi prodaje jedne od nekretnina koja je po odluci Vlade trebala da bude data Eparhiji na korištenje, Eparhija tražila od Okružnog privrednog suda u Trebinju da izda privremenu mjeru zabrane raspolaganja ovim nekretninama, što je on i uradio. Zbog toga je Gradu Trebinju, u januaru ove godine, zamjenik javnog pravobranioca odbio da da saglasnost na nacrt ugovora o kupoprodaji koji je trebalo da bude zaključen sa firmom „Antikorozija“ iz Gacka.\nGradonačelnik Slavko Vučurević tvrdi da je Eparhija „nespretno uletjela u zamku SNSD-a“, te da je njen čin traženja privremene zabrane raspolaganja ovim nekretninama „isključivo politička priča“ koja za cilj ima da onemogući planirane građevinske radove na zemljištu kasarne.\n– Nasjeli su i postigli ono što im je i bio zadatak, a to je da se pravnom zavrzlamom onemogući Grad Trebinje da prometuje, da ostvari da to bude gradilište narednih sedam, osam mjeseci onako kako je to i traženo, da se ne gradi Palata pravde iz sredstava Evropske komisije i donacija, da se ne rade 32 stana za socijalne kategorije iz Fonda za raseljena lica, da se ne rade hoteli, da se ne rade sportski tereni, autocentar i 150 stanova, za šta postoji interes. Tim i takvim aktom Eparhija je zloupotrebljena i dovedena u situaciju da štiti interese SNSD-a i da na ovakav način prejudicira izbornu volju građana za predstojeće lokalne izbore – rekao je Vučurević.\nSa druge strane, Zdravko Butulija, šef kluba odbornika SNSD-a, smatra da je Gradska uprava Trebinja, na čelu sa gradonačelnikom Vučurevićem, ta koja hoće od ovoga da napravi političku priču.\n– Imamo situaciju da je Grad Trebinje, odnosno gradonačelnik, potpisao sporazum 2012. godine i 2013. godine sa nadležnom republičkom institucijom, a posle svega toga postupio potpuno suprotno od onoga što je potpisao i da je jednu od nekretnina koja ja navedena u tom sporazumu i ugovoru o prenosu prava u ovoj situaciji stavio u postupak prodaje i, nažalost, prouzrokovao ovu situaciju – rekao je Butulija.\nZdrvko Butulija (FOTO: Moja Hercegovina)\nPrema riječima Danijele Novaković, pravobranioca RS, odluka Vlade RS da sporno zemljište da na raspolaganje Gradu Trebinju i Eparhiji je zakonita, a na Okružnom privrednom sudu je da odluči ko će dobiti pravo vlasništva nad ovim nekretninama.\n– Dok se ne dokaže suprotno, odluka Vlade RS je zakonita i ona se mora poštovati, a ona nije ispoštovana do kraja. Grad Trebinje je danas uložio prigovor na mjeru obezbjeđenja koja je donesena nad spornim nekretninama površine 8.678 kvadrata i neće moći da raspolaže tom imovinom dok se sud ne donese konačnu odluku – zaključila je Novaković.\nDanijela Novaković (FOTO: Moja Hercegovina)\nOznakeeparhija zahumsko-hercegovačka i primorska grad trebinje kasarna Luka Vukalovic


Osnažiće javni i ICT sektor kroz povezivanje sa američkim partnerima | MINA\nNaslovnicaMINA BusinessOsnažiće javni i ICT sektor kroz povezivanje sa američkim partnerima\nPodgorica, (MINA-BUSINESS) – Crna Gora će, u saradnji sa američkim partnerima, osnažiti domaći ICT sektor i povezati IT kompanije sa potencijalnim investitorima, korporacijama, mentorima i liderima širom svijeta, čime će se otvoriti prostor za više stranih investicija, smatra resorna ministarka Tamara Srzentić.\nSrzentić, koja je ministarka javne uprave, digitalnog društva i medija, u San Francisku se sastala sa direktorom za globalna partnerstva u kompaniji Plug and Play, najvećom inovativnom platformom na svijetu, Sherifom Sadaawijem.\n“Svojim djelovanjem pokreću promjene u više od 18 industrija globalno i u partnerstvu sa njima želimo da osnažimo crnogorski ICT sektor, dodatno ubrzamo inovacije u Crnoj Gori i povežemo IT kompanije sa potencijalnim investitorima, mentorima i korporacijama širom svijeta”, rekla je Srzentić.\nPrema njenim riječima, Plug and Play, kao jedan od najvećih svjetskih start up akceleratora, koji okuplja start up-ove, investitore i korporacije iza sebe ima mnoge uspješne priče iz Silicijumske doline koje uključuju PayPal, Dropbox, SoundHound i Lending Club i umnogome može pomoći ubrzanju rasta i razvoja našeg ICT sektora.\nSrzentić je, kako je saopšteno iz Ministarstva, navela da u Vladi, u saradnji sa brojnim partnerima širom svijeta, kontinuirano unapređuju poslovni ambijent u Crnoj Gori u cilju privlačenja više stranih investicija, a ono što je od strateškog značaja je jačanje ICT sektora, pokretanje start up-ova, osnaživanje preduzetnica i preduzetnika, a posebno osjetljivih grupa.\n„Kao jedan od modela koji želimo da implementiramo je platforma koja će omogućiti predstavljanje IT kompanija iz Crne Gore američkim investitorima i korporacijama, dijeljenje praksi i mentorstvo sa američkim kompanijama, kao i uspostavljanje bliske saradnje organizacija ove dvije zemlje”, poručila je Srzentić.\nSa američkim Vladinim timom za komercijalne servise, pri Ministarstvu trgovine Sjedinjenih Američkih Država (SAD), Srzentić je razgovarala na temu uvođenja globalnih servisa u Crnoj Gori i privlačenja većeg broja američkih investicija.\n“Sa timom pri Ministarstvu trgovine SAD-a, zaduženim za promociju američkih kompanija u svijetu, posredstvom američke ambasade u Crnoj Gori, već sarađujemo pregovorima sa brojnim američkim kompanijama, uključujući i PayPal, pa je susret sa njima bila još jedna od prilika da otvorimo i druga poglavlja u pregovorima sa drugim američkim kompanijama”, saopštila je Srzentić.\nSrzentić je sa direktorkom za inovacije u kancelariji gradonačelnice San Franciska London Breed, Sophiom Kittler, razgovarala na temu najboljih inovativnih programa i praksi grada San Franciska.\nSrzentić je navela da se San Francisko prethodne godine našao među šest gradova na svijetu, koji su dobili finansijska sredstva Bloomberg fondacije, za uspostavljanje tima za inovacije, koji ima za cilj da uz pomoć tehnologije i boljim upravljanjem podacima poboljša javne usluge grada.\nPrema njeni riječima, povezivanje javnog i privatnog sektora i najbolje prakse oko rješavanja kritičnih izazova građana su ono što San Francisko u dijelu inovacija izdvaja od drugih gradova, pa je jedna od tema dalja konkretizacija saradnje i stvaranje platforme za buduće povezivanje i mentorstva timova ministarstva i crnogorskih IT kompanija sa timovima za inovacije i privatnim sektorom u San Francisku.\nOna je zaključila da su međusektorska i internacionalna partnerstva, kroz isporuku agilnih i iterativnih rješenja, prostor sa velikim potencijalom za rast i jačanje javnog i privatnog sektora u saradnji sa brojnim američkim partnerima, dodatna mentorstva i dijeljenja najboljih praksi, a kroz brojne ostvarene kontakte i započete pregovore u narednom periodu biće kreirana platforma za dalje povezivanje.


Tag: MOJ OFF\nNakon pune dve nedelje prikazivanja, sinoć je projekcijom nagrađivanog filma „Granica“, švedsko-danske koprodukcije završen prvi Online filmski festival MOJ OFF. Festival je bio razvrstan u pet programskih celina pokrivajući sve žanrove i interesovanja. Između ukupno 65 filmskih ostvarenja, koliko je bilo prikazano na festivalu publika je svojim ocenama za najbolji film festivala proglasila brazilsko ostvarenje Karima Anjuza „Nevidljivi život“, sa prosečnom ocenom 4. 89, a film je ujedno imao i najveću gledanost, te je ovu dramu smeštenu u srcu Rio de Žanieru, o dvema nerazdvojnim sestrama i njihovim konzervativnim roditeljima, pogledalo 19 646 gledaoca.\nProšlogodišnji bioskopski hit „Ad Astra“ sa Bred Pitom u glavnoj ulozi našao je svoju dramsku paralelu sa najnovijim filmom “Proxima“, u kojem popularna glumica Eva Grin tumači ulogu vrhunski pripremljenog astronauta spremnog za najizazovniju kosmičku misiju. Film „Proxima,” koji će mnogi uporediti i sa proslavljenim i nagrađivanim ostvarenjem „Gravitacija“ sa Sandrom Bulok u glavnoj ulozi, do sada nije prikazivan kod nas i u okruženju i imaće svoju regionalnu premijeru u subotu, 18. aprila, na Premium video na zahtev platformi - Online Bioskopa MOJ OFF.


SVEČANA AKADEMIJA I DEFILE Na sednici Odbora za proslavu Dana Republike usvojen predlog programa\nNa sednici, kojoj je predsedavala predsednik Srpske Željka Cvijanović, izabran je Odbor za proslavu Dana Republike Srpske, te formirana Radna grupa za pripremu i realizaciju proslave Dana Republike. Termin održavanja svečanog defilea biće naknadno određen zbog aktuelne epidemiološke situacije, saopšteno je iz kabineta predsednika Republike Srpske, piše Srpskainfo.\nUtvrđeno je da zbog aktuelne epidemiološke situacije u Republici Srpskoj povodom proslave Dana Republike Srpske 2021. godine neće biti organizovani tradicionalni prijemi kod predsednika Republike Srpske, te događaji koji podrazumevaju okupljanje većeg broja ljudi u zatvorenom prostoru.\nU svim gradovima i opštinama Republike Srpske, kao i u Brčko distriktu, Dan Republike Srpske biće obeležen na primeren način, u skladu sa njihovim mogućnostima, te preporukama Instituta za javno zdravstvo.\nPrvoj sednici Organizacionog odbora za proslavu Dana Republike Srpske 2021. godine prisustvovali su i predsednik Narodne skupštine Republike Srpske Nedeljko Čubrilović, kao i predsednik Vlade Republike Srpske Radovan Višković.\nOBELEŽAVANJE DANA REPUBLIKE U VREME KORONE Svečana akademija bez zvanica, defile pomeren za Vidovdan\nODLIKOVANJA HEROJIMA REPUBLIKE SRPSKE Željka Cvijanović uručila ordene medicinarima, borcima protiv korone


Najbolja učenička kompanija bavi se reciklažom i zaštitom životne sredine\nU prostorijama Privredne komore Srbije učenici srednjih škola iz Beograda predstavili su svoje ideje za kompanije u okviru projekta „Preduzetnik u srednjoj“. Prema mišljenju žirija, najuspešniju kompaniju predstavili su učenici Šeste beogradske gimnazije, koji su dobili i nagradu u vrednosti od 25 hiljada dinara. Njihova kompanija „Ekos“ bavi se reciklažom …\nEkološka akcija reciklaže u Tempo centrima\nOd 19. maja do 1. juna 2016. godine u Tempo centrima biće održana ekološka akcija. U okviru akcije, kupci koji donesu staru ambalažu praškastog ili gel deterdženta za veš marke „Persil“ moći će da ostvare popust od 50 odsto na deterdžente za veš ovog proizvođača. Kutije za reciklažu nalaziće se …\nDruga međunarodna naučna studentska konferencija zaštite životne sredine (FISEC) održaće se od 18. do 22. maja u Studentskom kulturnom centru Beograda. FISEC okuplja stručnjake iz prirodnih i društvenih nauka sa ciljem da promoviše multidisciplinarnost i podstiče razmenu i implementaciju naučnih dostignuća. Program obuhvata interaktivna predavanja studenata i stručnjaka fakulteta iz …\nProtesti protiv fosilnih goriva u Nemačkoj\nU subotu, u Nemačkoj je oko 300 demonstranata pokušalo da udje u elektranu „Švarce pumpe“ koja pripada švedskoj grupi „Vatenfal“, u Lauzicu, rekao je portparol tamošnje policije. Tokom ovih aktivnosti 120 osoba je privedeno. Prisustvovalo više od 2.000 ljudi, kažu organizatori, a protest je bio u okviru medjunarodne kampanje „Oslobodimo …


Oblast medija visoko na agendi crnogorske Vlade - CdM\nOblast medija visoko na agendi crnogorske Vlade\nOblast medija visoko je na agendi crnogorske Vlade, a sloboda istraživanja kao temeljno ljudsko i demokratsko pravo visoko je na agendi Ministarstva javne uprave, digitalnog društva i medija, poručila je resorna ministarka Tamara Srzentić na konferenciji “Sloboda medija- juče, danas i sjutra”.\n“Kako bi se riješili višegodišnji problemi medijske zajednice u Crnoj Gori, premijer i ja smo 12. marta započeli seriju otvorenih sastanaka u okviru kontinuiranog dijaloga sa medijima, u želji da prepoznamo potrebe i probleme medijske zajednice. Nakon desetine održanih sastanaka, sa više od 80 predstavnika medija, medijskih udruženja i NVO organizacija, kreirali smo banku potreba koja predstavlja sintezu svih izazova s kojima se mediji i medijski radnici suočavaju svakodnevno”, kazala je Srzentić.\nPoručila je da moramo osnažiti različite perspektive te koristiti snagu medija da budu oči i uši svih građanki i građana Crne Gore.\n“Vjerujem da će paket medijskih zakona postati dobar okvir za buduće konkretne aktivnosti usmjerene na unaprijeđenje za rad medija i medijskih sloboda. U Ministarstvu javne uprave, digitalnog društva i medija i meni ćete uvijek imati iskrenog i posvećenog partnera”, zaključila je Srzentić.\nSindikat medija prati sve što je u vezi sa crnogorskom medijskom scenom prije svega jer predstavljaju polovinu zaposlenih u tim medijima, kazala je predsjednica Sindikata medija Crne Gore Marijana Camović Veličković, ističući da je cilj da makar elementarnu slobodu svi imaju.\n“Zaposleni u medijima osjetili su itekako teret pandemije, što kroz rad u otežanim uslovima, to i kroz izuzetno povećan obim posla koji nije plaćen ni na koji način. Naprotiv, strah od otkaza i dalje je prisutan”, kazala je ona.\nNa konferenciji je govorila i generalna sekretarka Nezavisnog udruženja novinara Srbije Tamara Filipović Stevanović.\n“Što se tiče situacije na Zapadnom Balkanu, ona nije svijetla. Godina za nama je bila po mnogo čemu specifična i čini mi se da bilježimo negativan rezultat koji se nadamo da ćemo prevazići u ovoj godini. Globalna pandemija je uticala na sužavanje ljudskih prava, a nama iz naše profesije na polju medijskih sloboda je to bilo prilično brutalno “, poručila je Filipović Stevanović ističući da je Srbija pokazala da je lider u gušenju medijskih sloboda u regionu.\nZabrinutost, kaže, pokazuju i izvještaji Evropske komisije o napretku naših zemalja u procesu pridruživanja EU.\nPrvi sekretar ambasade Norveške Stefan Sandstad Almehagen kazao je da je sloboda medija važna za vladavinu prava te da je među osnovnim stavkama za crnogorski put ka Evropskoj uniji.\n“Zadovoljan sam što vidim odlučnost Vlade da se ka tome ide”, poručio je on sa današnje konferencije.\nTagsCrna Gora Ministarstvo javne uprave digitalnog društva i medija Sloboda medija Tamara Filipović Stevanović Tamara Srzentić Vlada Crne Gore Zapadni Balkan


Auto protest zbog prebijanja L.Dimitrijevića (Foto Kim)\nUz zvuke sirena više desetina automobila patroliralo je petnaestak minuta kroz Gračanicu sa ciljem da se ukaže na neslaganje sa prebijanjem devetnaestogodišnjeg mladića i postupanjem nadležnih u lokalnoj policiji. Okupljanje vozila počelo je ispred preduzeća za uzgoj i preradu pečuraka gde su u utorak uveče boravili Luka, njegova devojka i sestra.\n„To je jedna mirna šetnja automobilima u kojoj smo ispoštovali sve mere kako niko ne bi bio ugrožen kovidom, da ne bude ugrožen bilo kakvim drugim problemom“, kaže otac prebijenog Luke, Dejan Dimitrijević koji je inače novčano kaženjen zbog jučerašnjeg okupljanja građana ispred Policijske stanice u Gračanici.\nDimtrijević traži pokretanje nove istraga o slučaju prebijanja njegovog sina zbog, kako ističe, brojnih propusta koje su napravili nadležni u Policijskoj stanici u Gračnici. On je najavio da će zahtev podneti Glavnom inspektoratu u Prištini.\n„Smatram da je došlo do mnogo propusta u pocesu istrage i zbog toga što ja nemam poverenja u ljude koji vode ovaj proces, mi smo se obratili juče Policijskom inspektoratu da oni izvrše unutrašnju kontrolu onoga što se dogodilo u procesu istrage za ovaj konkretan slučaj“.\nU međuvremenu, tužilac je za „umešanost u tuči“ osumnjičio i Srđana Dimitrijevića, Lukinog strica koji je te večeri „došao na mesto događaja kako bi odbranio svog bratanca“. Srđan kaže da je između njega i napadača došlo do „guranja“, ali da nije potpuno siguran da li je nekoga udario, pošto je, kako kaže, bio pod adrenalinom.\n„U policiju sam otišao svojevoljno da dam izjavu, ja i moja ćerka, pošto nas niko nije kontaktirao, kao svedoci. Kada sam otišao tamo, meni je rečeno da će mi izjava biti uzeta kao svedoku ili osumnjičenom za napad, jer su mene ta trojica osumnjičila da sam jednog od njih udario. Ja sam angažovao advokata, pošto sam u ovom slučaju potpisao izjavu kao osumnjičeni za napad i idemo dalje sa advokatom šta i kako kažu“, kaže Srđan Dimitrijević.\n“Naravno i na to sam uložio prigovor u Policijskoj stanici u Gračanici, međutim, oni kažu da je on samo jedan od osumnjičenih, da nije on unapred optužen“, ističe Dejan Dimitrijević.\nTeodora Dimitrijević, Srđanova ćerka, koja je te večeri bila u društvu Luke i njegove devojke kaže da oni nisu napravili nikakvu štetu na privatnom posedu firme za preradu pečuraka. „Samo ću kratko da kažem da smo mi po medijima i društvenim mrežama videli da su neki ljudi pisali da smo oštetili nečiju imovinu, ulazili u hladnjače i pravili štetu. Hoću da ih demantujem, da kažem da to nije bilo tako, da nisu bili na licu mesta, mogu iz priloženog da vide da ništa nije oštećeno, da smo samo sedeli deset minuta popili piće koje smo kupili. Pre početka policijskog časa, krenuli smo kući“, kazala je sedamenaestogodišnja Teodora koja je na protest došla u pratnji svojih roditelja.\nLukin otac Dejan Dimitrijević kaže da čak i da je njegov sin napravio štetu obezbeđenje nije imalo pravo da ga tuče. „Ako je on (Luka) izvršio bilo kakvo delo koje nije u skladu sa zakonom, smatram da su ljudi iz obezbeđenja trebali da pozovu policiju i da moj sin snosi sankcije sa tim što je učinio“.\nDimitrijević je rekao da će nastaviti borbu u skladiti sa propisima koje je donela Vlada Kosova kada je u pitanju kovid, te da poziva građane da se ne okupljaju. On će, kako ističe, ostati uporan u svojoj borbi, makar i sam i makar štrajkovao glađu.


U okviru programa, objavljena su tri poziva za podnošenje predloga projekata, a finansijski je podržano ukupno 204 projekata prekogranične saradnje. Svi ovi projekti su predstavljeni u zasebnoj publikaciji Katalog projekata, koji je objavljen na engleskom, mađarskom i srpskom jeziku.\nNeosporno je da su sva 204 projekta ostvarila značajne rezultate kroz dobru saradnju sa svojim (prekograničnim) partnerima i publikacija Primeri dobre saradnje predstavlja predstavlja svega nekoliko projekata, primera radi.\nVažan deo ove publikacije su svedočenja 42 ljudi koji žive u pograničnom regionu Mađarske i Srbije, koji su podelili svoja iskustva o pozitivnom učinku programa na njihov svakodnevni život.\nOvde možete preuzeti elektronsku verziju publikacije Primeri dobre saradnje na srpskom jeziku.


RTCG - Radio Televizija Crne Gore - Nacionalni javni servis :: Svijet :: Sukob na granici Kirgistana i Tadžikistana\n27. 01. 2022. 23:26 >> 23:27\nNajmanje jedan civil je ubijen, a 21 osoba je ranjena u razmjeni vatre između kirgistanskih i tadžikistanskih snaga bezbjednosti duž spornog dijela granice, saopštili su 27. januara zvaničnici obje strane. Bezbjednosni zvaničnici u Tadžikistanu rekli su za Radio Slobodna Evropa (RSE) da je jedan tadžikistanski civil ubijen, a da je 17 graničara i civila ranjeno, dok dvije centralnoazijske zemlje optužuju jedna drugu za blokadu puta koji prelazi preko granice.\nMinistarstvo zdravlja Kirgistana saopštilo je da su četiri kirgistanska vojnika prebačena u bolnicu nakon što su zadobila rane od gelera.\nNačelnik granične službe u regionu Batken na jugu Kirgistana Kjal Tolonbajev rekao je za RSE da su se čuli pucnji sa obje strane nekoliko sati nakon što je tadžikistanska strana blokirala put koji prelazi preko spornog dijela granice u oblasti Tort-Kocho.\nKomitet za nacionalnu bezbjednost Kirgistana saopštio je da je put ponovo otvoren nakon pregovora graničnih službi dvije zemlje, ali da se situacija pogoršala zbog upotrebe oružja od strane Tadžikistana.\nPortparol tadžikistanskog regiona Isfara rekao je sa druge strane za RFE/RL da je put blokirala kirgistanska strana.\nKirgistan Tadžikistan oružani sukob\nBroj poginulih u Kirgistanu popeo se na 33\n01. 05. 2021. 1


13. avgust, 2020.\nOd petka do nedelje na programu su svi mečevi 4.kola Linglong Tire Super lige Srbije u takmičarskoj sezoni 2020/21. Bićete u prilici da pratite direktan televizijski prenos tri izuzetno zanimljiva susreta, i to: Crvena zvezda – Spartak ŽK, Radnik – Partizan i OFK Bačka – TSC.\nCRVENA ZVEZDA – SPARTAK ŽK (petak 14.avgust, 19:00 časova, TV Arena sport 1)\nDerbi meč 4.kola Linglong Tire Super lige Srbije igra se na stadionu ’’Rajko Mitić’’ gde domaća Crvena zvezda dočekuje goste iz Subotice, ekipu Spartaka. Biće to duel dva tima sa maksimalnim učinkom na startu šampionata, pa treba očekivati zanimljivu i kvalitetnu utakmicu. Domaćini su u prva tri kola ostvarili pobede u duelima sa ekipama Novog Pazara (3:0), Radničkog (3:0) i Mačve (0:3), pa sa 9 bodova na svom kontu trenutno zauzimaju 1.mesto na tabeli. Gosti su u prva tri kola ostvarili pobede u duelima sa ekipama Zlatibora (3:0), OFK Bačka (1:3) i Metalca (4:1), pa sa 9 bodova na svom kontu trenutno zauzimaju 2.mesto na tabeli. Ovaj duel je zakazan za petak 14.avgust 2020.godine, sa početkom u 19:00 časova. Obezbeđen je direktan televizijski prenos ovog susreta na prvom programu TV Arena sport.\nRADNIK – PARTIZAN (subota 15.avgust, 19:00 časova, TV Arena sport 1)\nJedan od najzanimljivijih mečeva subotnjeg programa u okviru 4.kola Linglong Tire Super lige Srbije igra se u Surdulici gde domaći Radnik dočekuje ekipu Partizana. Gosti imaju ulogu apsolutnog favorita, ali treba očekivati da Surduličani pokušaju da iskoriste ranu fazu sezone da načine iznenađenje. Domaćini su u prva tri kola ostvarili jednu pobedu u duelu sa ekipom Voždovca (1:3) i poraze u duelima sa ekipama Mladosti (2:3) i Napretka (2:1), pa sa 3 boda na svom kontu trenutno zauzimaju 10.mesto na tabeli. Gosti su u prva tri kola ostvarili dve pobede u duelima sa ekipama Napretka (1:3) i Javor Matisa (4:0), uz poraz u duelu sa ekipom Novog Pazara (3:3), pa sa 6 bodova na svom kontu trenutno zauzimaju 7.mesto na tabeli. Ovaj duel je zakazan za subotu 15.avgust 2020.godine, sa početkom u 19:00 časova. Obezbeđen je direktan televizijski prenos ovog susreta na prvom programu TV Arena sport.\nOFK BAČKA – TSC (nedelja 16.avgust, 18:00 časova, TV Arena sport 1)\nPrvi meč nedeljnog programa u okviru 4.kola Linglong Tire Super lige Srbije igra se u Bačkoj Palanci gde ekipa OFK Bačka dočekuje goste iz Bačke Topole, ekipu TSC-a. Biće to prvi okršaj ova dva tima u superligaškoj konkurenciji, pa treba očekivati izuzetno zanimljivu utakmicu i veliku borbu za bodove. Domaćini su u prva tri kola ostvarili jedan remi u duelu sa ekipom Proletera (1:1), uz dva poraza od ekipa Mačve (1:0) i Spartaka (1:3), pa sa samo jednim bodom na svom kontu trenutno zauzimaju 17.mesto na tabeli. Gosti su u prva tri kola ostvarili dve pobede u duelima sa ekipama Rada (1:3) i Zlatibora (5:1), uz remi sa ekipom Vojvodine (2:2), pa sa 7 bodova na svom kontu trenutno zauzimaju 4.mesto na tabeli. Ovaj duel je zakazan za nedelju 16.avgust 2020.godine, sa početkom u 18:00 časova. Obezbeđen je direktan televizijski prenos ovog susreta na prvom programu TV Arena sport.


Pčelarski sajam 12. i 13. februara na Beogradskom sajmu – Plodna Zemlja\nOd 12. i 13. februara 2022. biće održan 13. Državni pčelarski sajam, u organizaciji Saveza pčelarskih organizacija Srbije, na Beogradskom sajmu.\nSajam je prilika da se, pored meda i drugih pčelinjih proizvoda, po najpovoljnijim uslovima nabave i kompletna pčelarska oprema i repromaterijali, а posetioci tokom sajma mogu da uživaju u veoma raznovrsnom izložbenom, obrazovnom, promotivnom, privrednom i turističkom sadržaju i programu. Pored izlagačkog i takmičarskog dela, organizator je predvideo i više stručnih panela i seminara.\nSvojim karakterom, poslovnim profilom i načinom funkcionisanja i ovaj sajam zadovoljava sve zahteve predviđene protivepidemijskim merama.\nTagoviBeogradski sajam Državni pčelarski sajam Savez pčelarskih organizacija Srbije


Doktor specijalista, epidemiolog - savetnik za DDD\nBeograd (mogućnost rada od kuće)\nBeograd, Aerodrom Beograd 59, 11271 Surčin\nKompaniji AVIO CHEM D.O.O. potreban je doktor specijalista higijene ili doktor epidemiolog, posebno pogodno za penzionisane specijaliste, radi stalnog zaposlenja u preduzeću za dezinfekciju, dezinsekciju i deratizaciju.\nKampanija Avio-Chem d.o.o. sa sedištem u Surčinu-Beograd nudi lakša i efikasna rešenja za održavanje aviona. Koristimo napredne tehnologije kako bismo obezbedili najefikasnije i najbolje rezultate. Dostigli smo značajan uspeh i reputaciju ozbiljnog i pozdanog partnera u ovom delu Europe.


FBiH: U protekla 24 sata registrirano 335 slučajeva COVID-19, prijavljeno 19 smrtnih ishoda - Federalno ministarstvo zdravstva: COVID19\nFBiH: U protekla 24 sata registrirano 335 slučajeva COVID-19, prijavljeno 19 smrtnih ishoda\nObjavljeno: 04.10.2021 ; Ažurirano: 04.10.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 887 uzoraka, od kojih je 335 pozitivno na COVID-19. Novi slučajevi registrirani su u Unsko-sanskom, Srednjobosanskom, Zeničko-dobojskom, Hercegovačko-neretvanskom, Zapadnohercegovačkom, Tuzlanskom i Kantonu Sarajevo.\nU Federaciji BiH do sada je testirano ukupno 866.547 uzoraka, a COVID-19 je potvrđen kod 153.036 osoba.\nU protekla 24h, u Federaciji BiH prijavljeno je 19 smrtnih ishoda, i to u Unsko-sanskom, Srednjobosanskom, Hercegovačko-neretvanskom, Zeničko-dobojskom, Tuzlanskom i Kantonu Sarajevo, dok je 12 smrtnih ishoda prijavljeno retroaktivno.\nS današnjim danom, broj smrtnih ishoda na području Federacije BiH je 6.049.


Telenor Banka startuje – Telenor završio preuzimanje KBC Banke Telenor Banka startuje – Telenor završio preuzimanje KBC Banke – Personal magazin\nKompanija Telenor Srbija objavila je danas završetak procesa kupovine i zvanično preuzimanje KBC Banke, koja je prethodno bila deo belgijske KBC grupe. Ovo označava ispunjenje ugovora, potpisanog 29. aprila 2013,…\nTelenor veruje da će uvođenjem mobilnih finansijskih servisa građanima Srbije omogućiti korišćenje najnovijih bankarskih usluga, i želi da stvori banku za fizička lica, sa jasnom usmerenošću na transakcije. „Ovo je važna prekretnica za nas u Telenoru, jer smo sada i zvanično postali novi vlasnici KBC Banke. Ambicija nam je da postanemo prvi izbor korsnika mobilnih i onlajn bankarskih usluga u Srbiji. Ponudićemo najnovije, inovativne bankarske usluge koje će biti lake za korišćenje, a od kojih će najviše koristi imati građani Srbije“, kaže Uve Fredhajm, generalni direktor Telenora u Srbiji.\nTelenor Banka startuje – Telenor završio preuzimanje KBC Banke was last modified: December 21st, 2013 by Redakcija\nKBC bankaTelenorTelenor bankaTelenor Srbija


U fokusu - IT sektor: Više od 4.000 ljudi se prijavilo za prekvalifikacije - Magazin Pressek\nIT sektor: Više od 4.000 ljudi se prijavilo za prekvalifikacije\nBy Izvor:Beta, foto: pixabay/Pixies Ponedeljak, 30. oktobar 2017.\nNa aktuelni konkurs za prekvalifikacije u IT sektoru u prvih nedelju dana prijavilo se više od 4.000 građana, saopštila je vladina Kancelarija za informacione tehnologije i elektronsku upravu.\nKonkurs će biti otvoren do 5. novembra, a građani koji žele da se prijave za obuku za rad na poziciji programera, to mogu da učine na internet sajtu IT obuke. Pravo učešća imaju svi punoletni građani sa minimum srednjom stručnom spremom.\nObuku koja se sprovodi kroz program Ujedinjenih nacija za razvoj u Srbiji (UNDP), do kraja godine trebalo bi da završi 900 polaznika.\n- Program prekvalifikacija pokrenut je sa ciljem obezbeđivanja kadrova za industriju programiranja koja u Srbiji raste oko 20 odsto godišnje, i može da zaposli više programera nego što ih ima na tržištu. Procene su da u ovom času na tržištu rada nedostaje između 15.000 i 20.000 stručnjaka iz ove industrije, navodi se u saopštenju Kancelarije.\nPrekvalifikacije u IT sektoru nastavak su pilot projekta, pokrenutog na predlog Ministarskog saveta za informacione tehnologije i inovaciono preduzetništvo, u okviru koga je do sada 100 građana obučeno za rad na poziciji junior programera.\nDeo polaznika već je pronašao zaposlenje, dok 70 odsto njih pohađa stručne prakse u velikim IT kompanijama, sa ozbiljnom perspektivom da se zaposle, saopšteno je iz Kancelarije za informacione tehnologije.


Ukrajinski poslanik Jaroslav Železnjak objavio je na društvenim mrežama da će puštanje muzike ruskih umjetnika biti zabranjeno na javnim mjestima i u medijima.\nBit će zabranjen uvoz i distribucija knjiga i drugih izdanja ruskih i bjeloruskih autora.\nDrugi ukrajinski poslanik Oleksij Hončarenko izjavio je da će novim zakonom biti zabranjene turneje muzičarima sa ruskim državljanstvom, osim onima koji javno osude rusku agresiju u Ukrajini.\nHončarenko je naveo da je parlament glasao i za poništenje sporazuma o naučnoj i tehničkoj saradnji sa Rusijom i dogovora kojim se garantuje podrška manjim preduzećima unutar zajednice bivših sovjetskih država.\nRuski ministar spoljnih poslova Sergej Lavrov optužio je Ukrajinu da vrši represiju nad jezičkim i etničkim manjinama.\nU prošlosti su Rusija, Mađarska, Poljska i Rumunija kritikovali Ukrajinu jer zabranjuje nastavu na jezicima etničkih manjina.


Šefu Kancelarije Vlade Srbije za nestala lica Veljku Odaloviću nije omogućeno da uđe na Kosovo. Poseta je najavljena pre dva dana. Očigledno da pitanje nestalih Prištinu ne interesuje, poručuje Odalović.\nKosovska policija nije dozvolila da predsednik Komisije Vlade Srbije za nestala lica Veljko Odalović, preko administrativnog prelaza Merdare, uđe na prostor Kosova i Metohije, javila je Radio-televizija Gračanica.\nKako se navodi, Odalović je danas trebalo da prisustvuje sastanku Udruženja porodica nestalih i kidnapovanih, a posetu je najavio pre dva dana.\nPrethodno je predstavnica Udruženja nestalih u Gračanici Silvana Marinković za RTK2 rekla da je Odalović, posle čekanja od pola sata, vraćen sa Merdara.\nOdalović je ocenio da je ovo “još samo jedan od krajnje nerazumnih poteza” prištinskih institucija kada su u pitanju nestala lica i da je očigledno da ih to pitanje ne interesuje.\n“Pitanje nestalih su politizovali da sada nemamo nikakve kontakte ni informacije. Zaboravljaju da je ova Radna grupa mehanizam koji je do sada rešio preko 1.800 slučajeva nestalih lica. Uvek smo težili ka tome da radimo zajedno sa Prištinom na lokacijama, da prisustvujemo svim sastancima, da u razgovoru sa porodicama budemo neko ko će stati pred njih i reći im šta smo uradili i šta ćemo dalje raditi. Ovako imamo totalni zastoj”, rekao je Odalović.\nKako je naveo, Priština stalno priča o nestalima, a ne preduzima ništa.\n“Spremni smo da sve informacije koje imamo podelimo na jedan krajnje odgovoran način. Pitanje nestalih u dijalogu je humana i civilizacijska obaveza. Nažalost, i to je blokirano, a porodice nestalih kosovskih Albanaca isto kao i porodice nestalih Srba zaslužuju odgovore”, poručio je Odalović.\nOcenio je da međunarodni posrednici koji su odgovorni za dijalog i za proces mehanizma kroz Radne grupe “ćute i ne vrše pritiske na prištinsku stranu da se odgovorno odnosi prema svojim obavezama” i istakao da je, za razliku od njih, Beograd svoje obaveze izvršio.\n“Svrha mog planiranog odlaska na sastanak je bila da umirimo porodice. Verujem da će se naći neko ko će urazumiti prištinsku stranu i naterati da rade ono što je u interesu porodica, a ne politike. Mi smo ti koji su odgovorni, od nas porodice traže informacije, a mi ne možemo da radimo svoj posao, između ostalog, upravo zbog toga što ja ne mogu da pređem administrativnu liniju, ne mogu da prisustvujem sastanku i da ih obavestim na čemu radimo”, poručio je Odalović.\nApelovao je na porodice da zajedno sa porodicama nestalih kosovskih Albanaca izvrše pritisak na prištinske institucije kako bi se pitanje nestalih vratilo u funkciju.\nJoš uvek nepoznata sudbina više od 10.000 nestalih na prostorima bivše Jugoslavije\nIstraživali Haradinaja, našli „žutu kuću“\nPosetioci Zadnjih 7 dana : 67\nPosetioci Zadnjih 30 dana : 353


Izvor: Radio Slobodna Evropa, 15.Apr.2021, 21:00\nZaposlenima u turizmu, ugostiteljstvu, samostalnim umetnicima i nezaposlenima opredeljena je novčana pomoć koja će biti isplaćena narednih meseci, saopšteno je iz Vlade Srbije. Vlada Srbije usvojila je na sednici 15. aprila izmenu Uredbe kojom se turističkim vodičima i turističkim pratiocima dodeljuje pomoć u iznosu od dve minimalne zarade (za svaki mesec u visini od 30.900 dinara ili oko 260 evra). Te dve minimalne zarade biće isplaćene u julu i avgustu. Pomoć u istom iznosu od dve...\nIzvor: Radio Slobodna Evropa, 16.Apr.2021, 09:42\nNovčana pomoć zaposlenima u turizmu i ugostiteljstvu, samostalnim umetnicima i nezaposlenima, saopšteno iz Vlade Srbije. Zašto danas manje građana Srbije nego prošle godine misli da je Kina tokom pandemije Covida najviše pomogla Srbiji? Zašto su radnici Železnica Srbije juče protestovali u...


EU ”telefonski samit” o korona virusu\nTanjug 9. marta 2020. 14:14\nBRISEL, 9. marta ( Tanjug) – Predsednik Evropskog saveta Šarl Mišel najavio je danas da će održati zajednički ”telefonski razgovor” s liderima EU o koordinisanju odgovora na epidemiju korona virusa.\nNajava o ”telefonskom samitu” lidera EU došla je neposredno pošto je Savet EU uveo nove preventivne mere koje uključuju smanjenje broja sastanaka, obustavu poseta i ograničavanje broja ljudi koji prisustvuju radu Saveta EU u Briselu.\nZbog daljeg širenja korona virusa Savet EU je obavestio države članice da se od đanas, 9. marta, uvode nove preventivne mere.\n”U Savetu i njegovim radnim telima smanjiće se broj sastanaka. Odluku o tome koji će se sastanci održati donosiće Predsedništvo”, navodi se u saopštenju Saveta.\nSavet EU je ažurirao popis područja na koja se odnosi ograničenje putovanja za osoblje generalnog sekretarijata.\n”Ovakve mere se uvode s obzirom da je virus prisutan u većini zemlja članica, uključujući Belgiju (u kojoj je sedište EU)”, navode u Savetu.\nDodaje se da će po potrebi biti uvedene i dodatne mere.\nEvropski parlement takođe je ograničio broj satanka i ukinuo posete zgradama Evropskog parlamenta.\nZbog širenja korona virusa, zasedanje Evropskog parlamenta planirano za Strazbur održaće se u Briselu.\nPredsedsednik Evropskog saveta Šarl Mišl je najavljujući ”telefonski konferencijisi poziv” liderima EU poručio da je saradnja među zemljma članicama neophodna u cilju zaštite zdravlja evropskih građana.


Od jeseni novi sistem javnog prevoza - Ozon Media\nOd jeseni novi sistem javnog prevoza\nOd strane Ozon 05.07.2016.\nOd strane Ozon 05.07.2016. 0 komentar\nSremska Mitrovica – Grad Sremska Mitrovica je u postupku implementacije novog sistema javnog gradskog i prigradskog prevoza putnika. Moderan sistem sa novim autobuskim linijama, novim sistemom naplate i kupovine karata, kako je za Ozon media potvrđeno iz lokalne samouprave, biće u upotrebi i na raspolaganju građanima već od jeseni.\nGrađani stariji od 65 godina, koji su do 30. juna ove godine koristili besplatno usluge javnog prevoza, to će ponovo moći da učine, u skladu sa zakonskim normama, uspostavljanjem novog sistema prevoza.\nSubvencionisanje prevoza građana je odluka koja je doneta 2013. godine kao deo Strategiji razvoja socijalne zaštite. Na osnovu ove odluke svi stanovnici Sremske Mitrovice i sela koja pripadaju gradu stariji od 65 godina, ratni vojni invalidi, slepa lica i njihovi pratioci ostvaruju pravo na subvencionisanu vožnju na teritoriji grada Sremska Mitrovica.\nDve saobraćajne nesreće, jedna osoba poginula\nTriatlonac iz Mitrovice drugi u Kotoru


Isplata socijalne pomoći u Kikindi: Bolja, organizovanija i bezbednija nego pre mesec dana · gradski.online\nIsplata socijalne pomoći u Kikindi: Bolja, organizovanija i bezbednija nego pre mesec dana\nKIKINDA- Iako je i danas ispred zgrade Glavne pošte u Kikindi, u ulici Generala Drapšina, ali i u susednoj ulici Save Tekeliije, bilo gužve tokom isplate socijalne pomoći, sve je delovalo bolje, organizovanije i bezbednije u odnosu na prethodni put. Policijski službenici budno su motrili da sugrađani poštuju distancu.\nPre mesec dana, u danima kad je Kikinda bila jedno od najvećih žarišta koronavirusa u Srbiji, ispred Glavne pošte zabeležili smo velike gužve, pa je u jednom trenutku isplata morala da se prekine.\nPolicijci su tada korisnicima socijalne pomoći naložila da se iz bezbedonosnih razloga raziđu. Pripadnici kikindske policije nastojali su tada da sugrađane urazume da budu na distanci. Iz patrolnih vozila, preko razglasa, govorili im da moraju da budu udaljeni jedni od drugih na propisanoj razdaljini.\nVećina sugrađana danas je nosila zaštitne maske, ali su se, kao i pre mesec dana, mogle videti majke s decom u kolicima, pa i cele porodice koje su strpljivo čekale u redu za socijalu pomoć.\nPrethodnoNakon više od mesec dana: Zanatlije otključale radnje, zelena pijaca startuje u sredu\nSledećeNeobična intervencija: Vatrogasac preko balkona do zaključanog stana i ključa u bravi


Suzana Mančić i Zvonko Marković u akciji - najlepši zaslužuju najlepši selfi! (foto) - Hello! magazin\nNakon uspešno završene modne manifestaciji “Dan srpske mode” inspirisane projektom “Srbija, zemlja jorgovana” u produkciji Vesne de Vinče, koji je treći put, ovog 11. jula uspeo da okupi na jednom mestu istaknute predstavnike medija, diplomatske i kulturne elite Pariza, organizovan je glamurozan parti.\nNa slavlju su se našle mnoge poznate ličnosti, ali najraspoloženiji su bili Suzana Mančić, koja se obukla u tonu same manifestacije i modni kreator Zvonko Marković, koji je ovom prilikom pokazao da izgleda bolje nego ikada, ali i da su brčići potpuno trendi u svetu mode.\nDa to druženje ne bude nezabeleženo iako su fotoreporteri raznih medijskih kuća bili na zadatku, potrudila se Suzana i ponela selfistik, telefon sa dobrom kamerom, a onda je fotosešn za najbolji selfi mogao da počne!\nPogledajte kako su pozirali njih dvoje, ali i ko je još bio na ovom lepom partiju.\nSuzana Mančić postala penzionerka: Ništa se neće menjati, samo ću se malo manje pojavljivati\nSuzana Mančić o suprugu Simonu: On je jedan ljubomoran, posesivan Grk\nTeodora Kunić nakon kraha braka: Mama je bila srećna kada sam joj rekla da želim da se razvedem


NAJNOVIJA VEST: Milo neće pasti bez borbe, moguć državni udar | WebTribune\nHome U FOKUSU NAJNOVIJA VEST: Milo neće pasti bez borbe, moguć državni udar\nNAJNOVIJA VEST: Milo neće pasti bez borbe, moguć državni udar\nPosted date: август 30, 2020 In: U FOKUSU\nOd rezultata glasanja se, u Crnoj Gori međutim, strahuje, jer je javna tajna da Milo Đukanović neće bez borbe predati tron.\n“Što se tiče Milovih opcija, prva koja mi pada na pamet je ona na koju se odlučio 2016. godine, a desila se na sam dan izbora. Onog trenutka kada je po svim rezultatima zaostajao iza opozicionog bloka, Milo je proglasio državni udar u koji je uveo svog prijatelja, tadašnjeg predsednika Vlade Srbije, gospodina Aleksandra Vučića. Te izbore, tada, nisu presudili ni glasači, ni narod Crne Gore, ni Milo Đukanović, već upravo Aleksandar Vučić. On se tog dana, oko tri sata popodne, oglasio, i direktno i beskrupulozno umešao u izbore u Crnoj Gori kao predsednik Vlade Srbije.\nIzjavio je tada da je u toku pokušaj državnog udara u Crnoj Gori, od strane nekih građana Srbije i Rusije. On, kao čovek koji kaže da je bio među najboljim studentima Pravnog fakulteta, trebalo bi valjda da zna, da državni udar nije moguće izvesti ni sa jedne druge strane, osim iz vlasti i iz institucija, a može samo biti potpomognut spolja.\nOTKRIVEN MILOV TAJNI PLAN: Poraz na izborima neće priznati – Evo koga je angažovao i šta će uraditihttps://t.co/JgguuGdRxU\nSuđenje koje traje četiri godine, pokazalo je naravno da ne samo da nije bilo državnog udara, nego nije bilo ni pokušaja za tako nešto. Tog trenutka kada je on, kao predsednik Vlade Srbije, tako nešto izjavio, automatski je zaplašio veći deo naroda Crne Gore, među kojima su oni koji se izjašnjavaju kao Srbi i pravoslavci. Njima je to bio direktan poziv da odustanu od glasanja do kraja dana, jer su bili zaplašeni. Istovremeno je to bio i poziv pristalicama DPS-a da izađu na ulice i proglase pobedu”, priča za Nova.rs Cvijetin Milivojević, politički analitičar.\nPostoji realna bojazan, smatra Milivojević, da se, ukoliko u nedelju rezultati ne budu išli na ruku Milu Đukanoviću, ponovi sličan scenario.\n“Ne verujem da će čekati zatvaranje biračkih mesta, već će se neki sličan scenario desiti ranije u toku dana. Najveća mogućnost je da Milo pre zatvaranja biračkih mesta proglasi pobedu, što je njegova druga opcija, pa pozove svoje ljude na ulice i time spreči dalje brojanje glasova” upozorava Milivojević.\nUjedinjena opozicija može da pobedi\nManjinske stranke u svim zemljama se nekako, na kraju izbora, uvek priklone pobedniku.\n“Tako je bilo i u Hrvatskoj, i svuda je isto. Kada je reč o Crnoj Gori, osim tog glavnog motiva, postoji i drugi. Posebno za glasače albanske i bosanske manjine. Oni po pravilu glasaju za neke odluke koje ističu državnost Crne Gore, pa će verovatno podržati DPS, ali pod određenim uslovima. Ono što je bitno, je da od relevantnih grupacija imate za svakog po nešto. Imate DF (Demokratski front), ali tu je samo deo članova prosrpski orjentisan, a deo ne antisrpski. DPS međutim gradi svoje temelje na nesakrivenom antisrpstvu. Dok u DF-u ima članova koji su crnogorske orjentacije, ali nisu antisrpski orjentisani. Onda imate Demokratsku stranku Alekse Bečića, koja je jedna građanska stranka i URU Dritana Abazovića. On je Albanac, ali je orjentisan građanski i ne antisrpski. Te grupacije mogu da naprave savez koji će svrgnuti Mila Đukanovića” objašnjava naš sagovornik.\nOn naglašava da bi, ako bi bile u poziciji ove tri stranke da prave Vladu, i deo stranaka nacionalnih manjina prešao kod njih.\nBitno je da ove tri stranke ne pokazuju velikosrpske tendencije, već crnogorske tendencije, ali onog pravog identiteta Crne Gore, koja je do 1918. godine bila samostalna država. Oni ne pokazuju antisrpsku orjentaciju, već isključivo bratski odnos prema Srbiji, kakav je nekada bio i kakav treba da bude. To je nova politika kojom opozicija pobeđuje najjače oružje Mila Đukanovića do sada” kaže Milivojević.\nMudra politika crkve\nVeliku ulogu u kampanji pred ove, možda i najvažnije izbore u istoriji Crne Gore, imala je crkva.\n“Mislim da se crnogorsko-primorska mitropolija Srpske Pravoslavne Crkve ponašala vrlo mudro politički u svemu ovome. Ona je, osim što pokriva srpsku zajednicu u Crnoj Gori, potpuno otvorena i za one građane Crne Gore koji su pravoslavci, ali se izjašnjavaju kao Crnogorci. Ona nikada nije pravila gard po tom pitanju pogotovo za vreme litija ovih godinu dana. Tu se otvara jedan novi deo biračkog tela, koji je do sada glasao za DPS, verujući da su oni jedina brana za odbranu nezavisnosti Crne Gore. Međutim, sada vidimo da čak i neki funkcioneri DPS-a prave jedan iskorak i okreću se drugoj priči” analizira Milivojević.\nNapetost u Crnoj Gori raste pred izbore, ali će i posle proglašenja konačnih rezultata biti, čini se, sve veća.\n“Ako rezultat bude jednak ili ako bi opozicija imala malu prednost, tačnije ako bi bili veći izgledi da opozicija može da formira vlast posle izbora, pre nego DPS, verujem da će doći do pokušaja izazivanja incidenata u Crnoj Gori od strane vlasti. Verujem da je Amfilohije hteo da se kandiduje i da je stao na čelo liste, da bi ta lista pobedila. On se ponaša kao dovoljno dobar Crnogorac, politički mudro, a njegovo srpstvo se ne dovodi u pitanje” smatra naš sagovornik.\nDo spontanih incidenata, međutim, ističe on, može doći sa obe strane.\n“Situacija je vrlo osetljiva, a dovoljan je jedan incident koji se lako izazove. Opet, verujem i dalje da u Crnoj Gori ima zdravog razuma i da neće doći do većih sukoba. Imali smo mnogo opasniju situaciju 2006. godine, kada je bio referendum o nezavisnosti. Naknadna istraživanja pokazala su da su rezultati referenduma bili vrlo porblematični, pa ipak nije došlo do građanskog rata. Međutim, Crna Gora je tada odlazila od Srbije sa nadom u bolje sutra, ali i da neće postati antisrpska” kaže Milivojević.\nMilovi autogolovi i izdaja birača\nMeđutim režim u Crnoj Gori izdao je svoje birače.\n“Izdali su birače DPS-a, levičare koji nisu mogli da veruju da će Crna Gora biti među prvim državama koje će priznati Kosovo, što je bilo u najmanju ruku netaktično. Imajući u vidu da je Metohiju posle balkanskih ratova dobila kraljevina Crna Gora, a ne Srbija. Režim Mila Đukanovića ima obavezu prema svojim biračima, a to je da ne može na prvoj krivini da zabija nož u leđa. Mogao je da sačeka bar da sve zemlje priznaju Kosovo, pa onda i on, a ne da bude među prvima. To mu je bio prvi veliki autogol” smatra sagovornik.\nDrugi autogol ubrzo je usledio, a zove se – NATO.\n“Milov režim zabio je drugi autogol kada je izdao vojnu neutralnost koju su tražili njegovi birači. On je ušao u NATO, znajući da je veći deo naroda protiv toga, pa zato i nije raspiso referendum. Tako da, posle svega ovoga, treći autogol – Zakon o slobodi veroispovesti, mu dođe kao neki šlag na tortu, da pokaže na kraju koliko je on neozbiljan državnik. Milo Đukanović pokazao se kao državnik nedostojan poverenja svojih birača, a ne samo onih koji glasaju za opoziciju” zaključuje Milivojević.


FUP /Hapšenje u Sarajevu zbog iznude: Mjesecima zastrašivao i prijetio / Radio Sarajevo\n09. 07. 2020. u 15:57:00 Radiosarajevo.ba\nPolicijski službenici Federalne uprave policije sinoć su, na području općine Novi Grad Sarajevo, uhapsili osobu inicijala D.D.J. (1974.) zbog sumnje da je počinio krivično djelo iznude i ugrožavanja sigurnosti.\nUhapšena osoba se sumnjiči da je da je od početka 2019. godine do danas, zastrašivanjem, prijetnjama, kontinuiranim praćenjem od oštećenog na ime posuđenog novčanog iznosa od 2.000 KM, prvo uzeo novčani oznos od oko 2.500 KM, da bi nakon toga zahtjevao od oštećenog dodatni iznos od 8.000 KM, odnosno ukupni iznos od 12.000 KM.\n"Radeći na dokumentovanju navedenih krivičnih djela prikupljeni su dokazi o prijetnjama opasnih po život i tijelo, kako oštećenog, tako i članova njegove porodice, te su dana 8. jula istog lišili slobode, nakon što je došao na adresu stanovanja oštećenog, kako bi iznudio traženi novac", saopćeno je iz FUP-a.\nUhapšeni je tokom dana predat u nadležnost Kantonalnog tužilaštva KS i bit će zadržan 24 sata.\n"Nakon što ga u tom zakonskom roku ispita postupajuća tužiteljica, odlučit će od daljnjim mjerama prema osumnjičenom", naveli su iz Tužilaštva KS.\nTagovi: Tužilaštvo KS Akcija FUP-a hapšenje iznuda prijetnje\nFUP / Pretresi i hapšenja u Sarajevu: Pali diler i kupac iz Alžira, uhvaćeni na djelu\nFUP / Inspektor Saša Petrović otkriva: Kako izgleda kriminal na internetu u BiH\nMUP KS / Nastavljena akcija: Uhapšen još jedan policajac iz Sarajeva\nPrnjavor / BiH: Vozio bez dozvole pa ostao bez BMW-a


RTCG - Radio Televizija Crne Gore - Nacionalni javni servis :: Društvo :: Nova oprema za službe zaštite\n14. 01. 2021. 11:45 >> 11:56 0\nOve sedmice se završava projekat Nepogode ne poznaju granice koji je imao za cilj jačanje kapaciteta institucija i službi koje se bave zaštitom i spašavanjem za smanjenje rizika od katastrofa, sa akcentom na zaštitu od poplava, kao i informisanje stanovništva o rizicima od poplava i jačanje prekogranične saradnje, navodi se u saopštenju FORS Montenegro i Direktorata za vanredne situacije MUP-a.\nU okviru projekta, koji se završava 16. januara ove godine, nabavljena je oprema za Direktorat za vanredne situacije i opštinske službe zaštite i spašavanja iz Podgorice, Bara i Ulcinja u vrijednosti od 82.931 euro, kao i oprema za Zavod za hidrometeorologiju i seizmologiju Crne Gore vrijednosti 19.305 eura, što zajedno čini ukupnu vrijednost opreme nabavljene kroz projekat od 102.236 eura.\nPored nabavke opreme, održano je više treninga, obuka i vježbi za predstavnike institucija i službi koje se bave zaštitom i spašavanjem i prognoziranjem hidrometeoroloških prilika, kao i niz aktivnosti u okviru kampanje informisanja stanovništva o rizicima od poplava, preventivnim mjerama, aktivnostima zaštite i spašavanja, broju 112 - jedinstvenom evropskom broju za pozive u hitnim slučajevima itd. Projekat se u Crnoj Gori sprovodio u opštinama Podgorica, Bar i Ulcinj, a u Albaniji u regionu Skadra.\nProjekat Nepogode ne poznaju granice je realizovao FORS Montenegro u partnerstvu sa Direktoratom za vanredne situacije Ministarstva unutrašnjih poslova Crne Gore i Prefekturom Skadar iz Albanije.\nProjekat je finansirala Evropska unija u okviru IPA Programa prekogranične saradnje Crna Gora – Albanija 2014-2020, a u Crnoj Gori je projekat kofinansiralo Ministarstvo javne uprave. Ugovorno tijelo za projekat je Ministarstvo finansija i socijalnog staranja Crne Gore – Direktorat za finansiranje i ugovaranje sredstava EU pomoći (CFCU).


Lavrov: EU kopa rovove oko Rusije |\nEvropska unija u odnosima sa Rusijom stvara linije razdvajanja kao što bi neprijatelj kopao rovove na frontu, izjavio je ministar vanjskih poslova Rusije Sergej Lavrov.\n„Situacija u odnosima Moskve i Brisela je i dalje veoma zabrinjavajuća. Naš zajednički evropski kontinent se nalazi u krizi nepovjerenja bez presedana. Stvaraju se linije razdvajanja koje se premještaju i učvršćuju na istoku kao rovovi na frontu“, rekao je on na konferenciji posvećenoj odnosima Rusije i EU.\nLavrov je podsjetio da je Rusija zainteresovana za dijalog sa EU ali na principu ravnopravnosti i obostranog poštovanja.\nKonstatovao je i da postoje mnoge oblasti u kojima Rusija i EU sarađuju uprkos tenzijama u bilateralnim odnosima rekavši da su tu prije svega zdravstvo, energetika, nauka, tehnologija i pitanje klime.\nU osvrtu na potencijalne neprijateljske poteze EU prema Rusiji, Lavrov je rekao da Moskva neće sjedeti skrštenih ruku.\n„Svjesni smo da u EU ima dosta onih koji shvataju kontraproduktivnost konfrontacije i računamo na to da će zdrav razum pobjediti na kraju kako bismo pristupili procesu stvaranja novog izbalansiranog modela odnosa na principima međunarodnog prava“, dodao je.


Vesti online / Vesti / Svet / Tramp najavio hapšenje ilegalnih migranata\nSamo dan ranije, Tramp je nagovestio da bi vojska mogla da puca na ljude u migrantskom karavanu ako budu bacali kamenice na vojnike.\n- Neće morati da pucaju. Ono što ne želim, to je da ovi ljudi bacaju kamenice. Ako to budu činili, biće uhapšeni na duže vreme - rekao je Tramp novinarima ispred Bele kuće, prenosi Rojters.\nPentagon je u ponedeljak saopštio da je poslao više od 5.200 vojnika na granicu s Meksikom, a Tramp je u sredu najavio da će uputiti čak 15.000 pripadnika vojske.


Saopštenje Dveri: Referendum da se narod pita a ne GMO lobisti - SDCafe.rs\nHome\tInfo\tSaopštenje Dveri: Referendum da se narod pita a ne GMO lobisti\nSaopštenje Dveri: Referendum da se narod pita a ne GMO lobisti\nU sredu 30. oktobra, povereništvo pokreta Dveri u Smederevu nizom aktivnosti dalo je svoj doprinos u borbi protiv legalizacije nametanja genetski modifikovanih organizama našim građanima mimo njihovih interesa, pre svega zdravstvenih.\nNa temu štetnosti GMO hrane po zdravlje naših građana, ekonomiju i ekologiju naše zemlje, povereništvo Dveri u Smederevu sazvalo je konferenciju za medije na kojoj su pored člana uprave smederevskog povereništva Dragana Dželetovića, govorili istaknuti borci protiv GMO- a, mr Biljana Đorović i Miroslav Živković.\nKoordinator kampanje pokreta Dveri "Za čistu Srbiju bez GMO", Miroslav Živković istakao je da preko 80% građana Srbije ne želi legalizaciju i bilo kakvo prisustvo genetski modifikovane hrane u ovoj zemlji i postavio pitanje zašto se mišljenje građana ne uvažava i od teme referenduma, na kome bi građani nedvosmisleno iskazali svoj stav, izvršna vlast konstantno beži.\nMr Biljana Đorović, novinarka Radio Beograda 2 koja je u svojim emisijama intervjuisala veliki broj svetskih nezavisnih intelektualaca i naučnika, između ostalog i na temu GMO-a, ukazala je na rezultate analize uticaja GMO hrane u ishrani domaćih životinja koju je 2006. uradio tadašnji profesor na Poljoprivrednom fakultetu a danas ministar u Vladi Srbije, Dragan Glamočić, koja nije bila afirmativna po bezbednost GMO-a već izražavala veliku bojazan po uticaj na celokupan lanac ishrane i biodiverzitet!\nU svom naučnom radu iz 2006. tadašnji profesor na fakultetu a danas ministar Glamočić je napisao reči predsednika Britanske Medicinske Asocijacije (profesor Ser Wiliam Asscher) koji je rekao: "Čim GM duh izađe iz boce, uticaj na spoljašnju okolinu će verovatno biti nepovratan! "\n"U isto vreme, ovo može biti i prava poruka za naš budući odnos u pogledu korišćenja GM useva", navodi se dalje u analizi Dragana Glamočića iz 2006.\nPostavlja se pitanje na osnovu čega je ministar Glamočić sedam godina kasnije promenio svoje mišljenje po ovom pitanju i očigledno postao GMO lobista ?\nNakon konferencije, na Gradskom trgu je postavljen štand sa jasnom porukom da se Dveri ne mire sa sistematskim trovanjem našeg naroda. Biljana Đorović i Miroslav Živković pomoću ozvučenja, obratili su se građanima Smedereva koji su se zatekli na trgu i pozvali ih na buđenje svesti i na zajedničku borbu protiv ovog zla čije će posledice najviše trpeti naši potomci.\nOno što raduje i što nam govori da ova borba ima smisla jeste to što je našem štandu prišao veliki broj građana koji su svojim potpisom podržali Dveri u nastojanju da se sačuva zdravlje ljudi kao i prehrambena bezbednost i prehrambena nezavisnost naše države!\nOva moderna bitka 21. veka u kojoj Dveri učestvuju boreći se protiv daleko moćnijeg protivnika (multinacionalnih kompanija i njihovih slugu, plaćenih lobista) je takva da ne sme biti druge opcije nego da se iz nje izađe kao pobednik ili Srbije u 22. veku jednostavno neće biti.\nZato svesni velikih odricanja, samim tim i velike žrtve, nastavljamo sa svojim aktivnostima uvereni da će ljudi u Srbiji prepoznati našu iskrenost i časne namere da u ovom turobnom vremenu sačuvamo ono što se sačuvati može, svoju državu i zdravlje svoga naroda jer to je naša obaveza i prema velikim delima naših predaka i još nerođenim potomcima.\nU ime Uprave povereništva Dveri u Smederevu\nAleksandar Sekulić i dr Igor Švonja\nU nedelju prevoz birača na KiM\nPrikupljeno više od 38.000 “glasova za bebe”\nZavršeno Patosoffiranje 2013\nUrađena drenaža oko Crkve Uspenja presvete Bogorodice\nZa nepune dve godine druga tragedija u...


Najava hapšenja zbog spornih privatizacija\nRepublicko tuzilastvo zavrsava istragu i sprema uskoro i prva hapsenja vezana za slucajeve korupcije i kriminala zbog spornih privatizacija u Srbiji. Mediji saopstavaju da je pritisak na tuzilastvo stigao iz EU zbog pljackaskih privatizadcija koje su se desile u Srbiji.\nTV APATIN JE DOBILA PRVU NAGRADU ZA DOKUMENTARNI FILM POD NAZIVOM “SIBIR - SRBIJA”\nNa sedmom po redu Internacionalnom festivalu “Zlatna Buklija”, koji se svake godine održava u Velikoj Plani TV Apatin je dobila prvu nagradu za dokumentarni film pod nazivom “Sibir - Srbija”. Film je kompletno snimljen u Apatinu, a nagradjen je u konkurenciji za najbolju režiju, scenario i montažu.\n12 IZBORNIH LISTA U APATINU\nDatum kreiranja 19 april 2012\nU ponoć je istekaorok za podnošenje lista za učešće na predstojećim parlamentarnim, pokrajinskim i lokalnim izborima. Opštinska izborna komisija je proglasila 12izbornih lista, među kojima su prema redosledu proglašene sledeće:SPS – PUPS – dr Živorad Smiljanić,\nSutra na području Apatina tretman larvi komaraca\nSutra će u 08,00 časova biti obavljen tretman larvi komaraca biološkim preparatom K-STOP iz aviona na sledećim lokacijama: Dunav, DTD, Vagoni, Dunavac, Brodogradilište I kampovi. Preparat K-STOP je visoko selektivni preparat koji deluje samo na larve komaraca. Nije otrovan za čoveka, ptice, ribe, pčele I insekte.\nSindikat lekara i farmaceuta Srbije stupio je u štrajk, zbog najavljenog smanjenja plata zaposlenima u zdravstvu. Uz ocenu da sistem iz godine u godinu lekarima ostavlja manje vremena da se posvete pacijentima, Sindikat je naveo: Sve nas više pretvara u administrativne službenike koji unose podatke, šifriraju, tumače propise,\nApatin protekle nedelje bez saobraćajki\nU toku prethodne nedelje na području Policijske uprave u Somboru dogodilo se 8 saobraćajnih nezgoda, 5 sa nastradalim licima i 3 sa materijalnom štetom. U saobraćajnim nezgodama 1 osoba je poginula, 7 osoba je zadobilo lake i 5 teške telesne povrede. Zbog vožnje pod dejstvom alkohola zadržane su 3 osobe.\nStrana 845 od 873\n<< Start < Prethodna 840 841 842 843 844 845 846 847 848 849 Sledeća > Kraj >>


Kina poslala medicinski tim u Severnu Koreju zbog Kim Džong Una - Sputnjik Srbija\n13:24 25.04.2020 Preuzmite kraći link\nKina je poslala u Severnu Koreju specijalnu delegaciju, uključujući i medicinske stručnjake, kako bi se konsultovali sa liderom te zemlje Kim Džong Unom, što se dovodi u vezu sa glasinama o mogućem lošem zdravstvenom stanju severnokorejskog lidera, prenosi britanski „Dejli mejl“, pozivajući se na anonimne izvore.\nPrema navodima lista, iz Pekinga je u Severnu Koreju 23. aprila otputovala delegacija na čelu sa visokim predstavnicima Departmana za međunarodne odnose Komunističke partije Kine.\nRanije je južnokorejski list „Dejli En-ka“ saopštio da se Kim Džong Un trenutno nalazi na lečenju posle kardiovaskularne operacije.\nGlasine o lošem zdravstvenom stanju Kim Džong Una pokrenule su vesti da je severnokorejski lider propustio proslavu rođendana svog dede 15. aprila.\n„Dejli mejl“ podseća da je predsednik Kine Si Đinping prošle godine prvi put za 14 godina posetio Severnu Koreju, koja zavisi od Pekinga ekonomski i diplomatski. Peking je glavni saveznik Pjongjanga nakon uvođenja američkih sankcija.\nRuski eksperti smatraju da su informacije o zdravstvenom stanju severnokorejskog lidera nepouzdane.\nKina, bolest, Kim Džong Un, severna koreja


Vučić i Bajden o bilateralnim odnosima, evropskim integracijama i migrantskoj krizi\nBeta\t 15. septembra 2015. 19:50\nPremijer Srbije Aleksandar Vučić sastao se danas u Vašingtonu sa potpredsednikom SAD Džozefom Bajdenom, a glavne teme razgovara bile su bilateralni odnosi, evropski put Srbije i migrantska kriza, saopšteno je večeras iz Vlade Srbije.\n“Bajden je naglasio da je uspeh Srbije veoma važan za SAD i da je Srbija ključna za stabilnost celog regiona Zapadnog Balkana, istakavši da će Evropska unija biti potpuna kada Srbija postane njena članica”, navedeno je u saopštenju.\nAmerički potpredsednik je posle sastanka, koji je trajao više od pola sata, pozdravio ekonomske reforme srpske Vlade i istakao da od uspeha reformi u Srbiji zavisi i uspeh celog regiona. On je pozitivno ocenio i zakonske reforme, i borbu protiv korupcije.Tema razgovora dva zvaničnika bile su i investicije američkih kompanija i investiciona klima u Srbiji, kao i regionalna stabilnost i saradnja u oblasti energetike.\n“Veliki interes američkih kompanija da ulažu u Srbiji pokazuje da smo na dobrom putu”, rekao je Vučić posle sastanka sa Bajednom i istakao da su politika srpske Vlade i ekonomske reforme naišli “na najširu podršku” potpredsednika SAD.Tema razgovora dvojice zvaničnika bio je i slučaj braće Bitići.


Robot kontrolisan mislima\nEksperimentalni leteći robot sa četiri elise korišćen u eksperimentima sa daljinskim upravljanjem moždanim talasima\nStudenti tehnike i amateri entuzijasti u Americi sve češće eksperimentišu sa raznim vrstama robota, što su neki već počeli da nazivaju robotomanijom. U državi Merilend nedavno je održan Dan robotike, tokom kojeg su mogle da se vide razne zanimljive mašine.\nOvakva letelica već može da se kupi u prodavnicama igračaka. Ono što su studenti robotike na Univerziteta države Merilend uspeli da urade jeste da njegov let kontrolišu mislima. Doktorant Greg Gremilon objašnjava kako je to moguće.\n"Zovemo to neuro skaj. Slušalice imaju četiri elektode - tri na uhu i jednu na čelu", kaže Gremilon.\nZa sada, mislima može da se kontroliše samo visina leta.\n"Moždane električne impulse koristimo za merenje stepena koncentracije osobe, a zatim to pretvaramo u komande za kontrolu visine leta letelice", kaže Gremilon.\nNa drugoj strani ovaj puzajući robot sagrađen je po ugledu na zmiju. U ovoj fazi još je spor i nezgrapan, ali njegov konstruktor Džejms Hopkins smatra da bi mogao da nađe praktičnu primenu.\n"Pošto je sličan zmiji milimo da bi mogao da se zavlači u šupljine radi traganja za, na primer, žrtvana prirodnih katastrofa", kaže Hopkins.\nJedna grupa pokazala je eksperiment u kome je nastojala da male robote nauči da kopiraju kretnje vodećeg robota, a druga robota koji se kreće kao insekt.\nDan robotike najviše privlači decu koju fasciniraju ovakve mašine. Direktor Merilendskog centra za robotiku, Satjandra Gupta, nada se da će ih to inspirisati da jednoga dana postanu inženjeri robotike.\n"Široku publiku uzbuđuje i privlači ideja o postojanju inteligentnih uređaja koji obavljaju razne, često teške poslove", kaže Gupta.\nUniverzitet države Merilend pruža dobre uslove studentima, uključujući ogroman bazen u kome studenti mogu da isprobavaju podvodne robote.


Inspektori o zagađenju zemljišta u Poslovnoj zoni "Incel". | MTELBA\nNačelnik ovog odjeljenja Janko Kecman izjavio je da će biti obavljeno uzrokovanje na piralen i teške metale na najmanje 16 lokacija, čiji bi rezultati trebalo da budu poznati do sredine juna.\n"Kada budu sakupljeni svi rezultati onda možemo izaći pred građane", rekao je Kecman Srni.\nOn je podsjetio da je 2005. godine EU sprovela projekat zbrinjavanja neuralgičnih tačaka koje su promijenile namjenu na području bivše Jugoslavije, a u koji su bili uključeni Sarajevo, Modriča i Banjaluka, odnosno krug "Incela".\nKecman dodao da su u istraživanje 2005. godine bili uključeni i predstavnici Instituta za zaštitu i ekologiju Republike Srpske.\nOn kaže da su predstavnici Instituta, zajedno sa ekološkom inspekcijom, nakon požara u krugu "Incela" u martu ove godine, izvršili uzorkovanje na osam tačaka u ovoj poslovnoj zoni, a o rezultatima je upoznata Republička uprava za inspekcijske poslove.\nKecman dodaje da je nakon tog drugog uzorkovanja konstatovana potreba za uzorkovanjem kompletne površine Poslovne zone "Incel".\n"Poslovna zona `Incel` je pod nadležnošću Republičke uprave za inspekcijske poslove. Zajedno smo konstatovali da trebamo da izvršimo ponovo uzorkovanje na kompletnoj površini `Incela` i pokrenuli smo aktivnost istraživanja zemljišta", rekao je Kecman i dodao da je to skup postupak.\nKecman je rekao da je saniranje prostora u "Incelu" složen posao i zahtjeva dugo vremena i puno sredstava.\n"Obratili smo se Republičkoj upravi za inspekcijske poslove oni su obavjestili Vladu i resorno misnistarstvo, odnosno išli smo obrnutim putem. Valjda je 2005. godine resorno ministarstvo trebalo da upozna Inspektorat šta se dešava, pa da Inspektorat reaguje još tada. Međutim, da nije bilo požara u martu ove godine, mi do tih podataka ne bi ni došli", kaže Kecman.\nOn je rekao da je u krugu nekadašnjeg giganta "Incel" ostao nemaran odnos prema imovini, te da su se prostori prodavili kako bi se namirivala sredstva.\nFoto: Srna/Gradska uprava Banjaluka\nKecman je istakao da isti problem postoji za sve bivše fabrike ili postrojenja koje su nekada služile za JNA i proizvodila određene opasne materije, odnosno te lokacije do danas nisu zbrinute.\nPotpredsjednik Gradskog odbora PPD-a Banjaluka Saša Čekrlija zatražio je održavanje hitne sjednice Skupštine grada na kojoj bi se raspravljalo o zagađenju zemljišta u Poslovnoj zoni "Incel", na koje ukazuje izvještaj republičkog Instituta za zaštitu i ekologiju.\nČekrlija je napomenuo da je još 2005. godine postojao izvještaj u kome je skrenuta pažnja da se u krugu "Incela" nalaze kancerogena ulja koja imaju štetne posljedice po stanovništvo, te da su jasno date naznake šta treba raditi, u kojem periodu i koliko će sve to koštati.\nKecman je izjavio da PDP pričom o zagađenju zemljišta u Incelu prikuplja jeftine političke poene.


Evropska unija će posmatrati izbore na Kosovu - BIGportal.ba\nEvropska unija (EU) je odlučila da pošalje posmatračku misiju koja će pratiti vanredne izbore na Kosovu, saopšteno je iz Evropske službe za spoljne poslove.\nŠefica evropske diplomatije Federica Mogherini je imenovala evropsku poslanicu Violu von Cramon-Taubadel za šeficu posmatračke misije.\nMogherini je ocijenila da se raspoređivanjem posmatračke misije EU potvrđuje kontinuirani angažman i posvećenost podršci demokratskih procesa na Kosovu.\n“Sve zainteresovane strane i zajednice trebalo bi da se angažuju u ovaj proces i doprinesu kosovskoj budućnosti. Ovi izbori dolaze u važnom trenutku za Kosovo, koje treba da odlučno napreduje na evropskom putu, kako u reformama, tako i u normalizaciji odnosa sa Srbijom”, izjavila je Mogherini.\nGlavna posmatračica Viola von Cramon-Taubadel ocijenila je da je važno da EU prati izborni proces na Kosovu.\n“Nadam se da će naše posmatranje dati važan doprinos ovim izborima i naporima na jačanju kosovskih izbornih procesa u budućnosti”, istakla je Cramon-Taubadel.\nU saopštenju EU se potvrđuje da se na Kosovu od 7. septembra nalazi osnovni tim za posmatranje izbora, koji se sastoji od devet analitičara za izbore. Oni će ostati u zemlji do okončanja izbornog procesa. Prema saopštenju, kasnije će se tokom septembra osnovnom timu pridružiti još 18 posmatrača koji će biti raspoređeni širom zemlje, a u izbornoj nedjelji stiže dodatnih 36 “kratkoročnih” posmatrača.\nOdluka EU da pošalje posmatračku misiju dolazi posle poziva koji je kosovski predsjednik Hašim Tači uputio briselskim institucijama.\nIzborni na Kosovu će biti održani 6. oktobra. Riječ je o vanrednim izborima koji su raspisani nakon što je premijer Ramuš Haradinaj krajem jula podnio ostavku na mjesto šefa kosovske Vlade.\n“Ne tražimo od bilo koje indo-pacifičke nacije da bira između zemalja”


Elektrotehničar specijalista za računarsku opremu, peti stepen, vanredno školovanje\nElektrotehničar specijalista za računarsku opremu - peti stepen\nElektrotehničar specijalista za računarsku opremu - peti stepen - Audio verzija\nVažno je da oni kandidati koji su zainteresovani za ovaj obrazovni profil znaju da se od njih očekuje da prethodno poseduju određeno znanje, to jest da su završili srednju školu i to u trajanju od 4 godine za neko od zanimanja iz oblasti elektrotehnike, te da se isto tako pred njih stavlja zahtev i da imaju imaju iskustva radu u oblasti elektrotehnike, ali to svakako nije primaran uslov.\nU redovnom nastavnom programu, a koga se Akademija Oxford maksimalno pridržava, kada je u pitanju obuka i kurs za zanimanje elektrotehničar specijalista za računarsku opremu postoji samo jedan opšti predmeti i to strani jezik, a reč je o engleskom, pošto je znanje tog jezika neophodno za bavljenje pomenutim zanimanjem.\nU okviru stručne grupe predmeta se nalazi onaj koji je vezan za poznavanje računarskih sistema, a svaki kandidat takođe ima obavezu da polaže i ispit za predmet sistemski softver, odnosno mikroprocesori i procesni računari. Svakako su svi zainteresovani dužni i da pristupe polaganju predmeta organizacija rada i osnove sistema kvaliteta, te da pohađaju praktičnu nastavu.\nPosebno ističemo i da naša institucija ima vrlo uspešnu saradnju sa brojnim pravnim licima koja posluju na teritoriji naše zemlje, a što znači da će svako ko to želi imati priliku i da praksu pohađa upravo u tim kompanijama. A tom prilikom će im naša institucija i pružiti neophodne garancije koje se odnose primarno na kvalitet prakse, uzevši u obzir da je maksimalno upoznata i sa načinom rada firmi sa kojima ostvaruje poslovnu saradnju.\nKada bude stekao diplomu za obrazovni profil elektrotehničar specijalista za računarsku opremu, kandidat ima mogućnost da se zaposli u ovoj struci i to u mnogobrojnim kompanijama kako na teritoriji naše zemlje, isto tako i u inostranstvu. A budući da su diplome koje naše institucija izdaje odobrene od strane nadležnih državnih institucija, te se svakako smatraju validnim, to znači da svako ko želi da se zaposli u konkretnoj struci van granica naše zemlje ima pravo da zahteva da mu konkretna diploma bude nostrifikovana.\nOne osobe koje budu zvanično postale nosioci diplome za obrazovni profil petog stepena, elektrotehničar specijalista za računarsku opremu će biti u mogućnosti da nauče na koji način se izrađuje tehnička dokumentacija, a vezano za proizvodnju delova, to jest opreme za računare, a zatim će biti upoznati i sa načinom na koji se sprovodi kontrolisanje sastava konkretnih računara, odnosno naučiće koje su sve računarske komponente i kako funkcioniše proces njihove proizvodnje. Takođe će da savladaju znanja koja se odnose na način održavnja svih delova i sklopovi u okviru konkretnog računara, ali će da nauče i kako se izrađuje i testira različita računarska oprema, uzevši u obzir da sve opisano spada u oblast rada osobe kvalifikovane za ovo zanimanje.\nMikroprocesori i procesni računari\nSpisak gradova za zanimanje - elektrotehničar specijalista za računarsku opremu


Rent a Car aerodrom Beograd | Renta car aerodrom Beograd Nikola Tesla\nAerodrom Nikola Tesla ima veliki rast saobraćaja i svake godine obara rekorde prometa kako putnika, tako robe i pratećih aerodromskih usluga. U prošloj godini primljeno je ukupno 4.64 miliona putnika, a podaci iz prva tri meseca 2015. pokazuju da je rast ostao u dvocifrenim ciframa - što najavljuje još jednu odličnu godinu. Trenutni projektovani kapaciteti aerodroma su 5.5 miliona putnika godišnje i jasno je da će se ti kapaciteti vrlo brzo ispuniti već narednih godina. Sa planiranim uključivanjem prekookeanskih i dužih interkontinentalnih letova, biće potrebno vrlo ozbiljno širenje Studije i istraživanje tržišta predviđajju da se sadašnji kapacitet od 5.5 miliona putnika mora podići na oko 7 miliona putnika godišnje. Razmišlja se čak i o izgradnji još jedne piste.\nRent a car vozila na aerodromu Beogradu omogućuju najkomforniji i najkvalitetniji prevoz sa i do aerodroma. Za putnika je najbolje da kada sleti da ga automobil čeka na izlazu iz aerodoromske zgrade, tako na kvalitetan i elegantan način rešava logističke probleme oko transporta. Vozilo može da se rezerviše i nekoliko dana unapred preko telefona ili preko web sajta agencije. Cene su vrlo popularne i zavise od dužine najma, a postoje svakodnevne akcije i popusti.\nAgenti dočekuju putnike po njihovom izlasku sa carine, vodi ga do kancelarije gde ga upoznaje sa pravilima i uslovima i gde se potpisuje ugovor o najmu vozila.\nUkoliko želite da koristite najam automobila na aerodromu Nikola Tesla u Beogradu učinite to preko našeg rezervacionog sistema za najam vozila za rent a car, čime ćete na vreme obezbediti željeno vozilo za tu uslugu.


Svetosavski đaci u muzičkoj školi „Stevan Hristić“ su Iva Urošević i Jelica Čukarić | RTK\nUspesi tokom školovanja opredeljuju đaka za najznačajniju školsku nagradu – Svetosavsku. Ovogodišnji nosioci ove nagrade u kruševačkoj muzičkoj školi „Stevan Hristić“ su Iva Urošević učenica niže muzičke škole i Jelica Čukarić maturantkinja srednje muzičke škole.\nOsim zalaganja i rada, za uspeh u muzičkoj školi presudna je i ljubav prema muzici. To je i razlog zašto učenici Muzičke škole „Stevan Hristić“ beleže brojne uspehe na republičkim i međunarodnim takmičenjima. Ti uspesi izdvojili su Ivu Urošević učenicu niže muzičke škole i Jelicu Čukarić maturantkinju srednje muzičke škole, pa je nastavničko veće škole odlučilo da one budu ovogodišnji Svetosavski đaci. Iva Urošević je učenica 8. razreda OŠ „Jovana Popović“, a 6. razreda niže muzičke škole. Kaže da kada je kretala u muzičku školu nije n9i sanjala da će jednog dana da ponese titulu Svetosavskog đaka:\nIva svira klavir, na takmičenjima učestvuje od 2. razreda i a brojnim republičkim i međunarodnim uvek je osvajala jedno od prva tri mesta. Pošto završava osnovnu školu sve ovo uticaće i na izbor srednje škole:\nJelica Čukarić nije završila nižu muzičku školu, ali ljubav prema muzici bila je presudna da upiše ovu srednju školu. Isto kao i mlađa koleginica, sa brojnig republičkih i međunarodnih takmičenja vratćala se sa nagradama. Ona objašnjava da pre svega dobro vladanje i kolegijalnost, pa onda i uspesi dovode da budeš Svetosavski đak u pravom smislu reči:\nJelica je maturantkinja i muzikom će biti njen životni poziv. Planira da upiše muzičku akademiju, smer dirigovanje.\nInače, Svetosavsku nagradu najboljim đacima grad Kruševac dodeljuje punih 26 godina. I ove godine biće nagrađeno 27 najboljih učenika završnih razreda osnovnih i srednjih škola i jedan student, a nagrade će im biti uručene na svečanosti povodom obeležavanja Svete Save 27. januara u Mozaik Sali Gradske uprave Kruševac.\nPrethodno : Ministar za rad, zapošljavanje, boračka i socijalna pitanja Zoran Đorđević obišao kruševački Centar za socijalni rad\nSledeće : Tokom posete Kruševcu ministar Zoran Đorđević obišao je i Vaspitno popravni dom


Mentorstvo i sport za socijalno uključivanje - Unapređivanje zapošljivosti\nMentorstvo i sport za socijalno uključivanje\nKada je reč o mentorstvu, postoji puno oblasti i situacija u kojima se ono primenjuje. Možemo pričati o vršnjačkom mentorstvu, mentorstvu u kompanijama ili obrazovnim institucijama. Međutim, šta se desi kad se ukrste sport i mentorstvo u osnaživanju mladih sa invaliditetom? Odgovore na neka od ovih pitanja pokušali smo da saznamo tokom studijske posete Firenci u okviru projekta VM – PRO – Validacija mentorstva za mlade , koji između ostalog, teži i da omogući mladima sa invaliditetom da identifikuju sopstvene sposobnosti i interesovanja kako bi usmerili dalji lični razvoj i dovršili svoje školovanje.\nTrodnevna studijska poseta u periodu od 5. do 8. novembra okupila je učesnike iz Srbije, Bugarske, Belgije, Turske i Italije koji su imali priliku da se upoznaju sa radom nekoliko relevantnih organizacija i institucija koje rade sa mladima sa invaliditetom i da direktno od njih čuju na koji način im mentor(stvo) omogućava da unaprede svoje kompetencije i potencijale. Učesnici su obišli gradski bazen Kalenzano u italijanskom gradu Pratu, gde zajedno sa regularnim timovima treniraju i mladi sa Daunovim sindromom, od kojih neki čine i paraolimpijski tim Italije. Tokom posete sportskom centru u Firenci učesnici posete su imali prilike da prisustvuju i treningu ritmičke gimnastike gde su zajedno trenirale devojke koje imaju neki vid invaliditeta i devojke iz opšte populacije i na taj način poslale poruku inkluzivnosti.. Treneri koji treniraju ove inkluzivne timove podelili su svoja iskustva iz prakse, kao i lično mišljenje koliko mentorstvo može doprineti socijalnom uključivanju mladih. Poslednji dan posete bio je rezervisan za Centar za socijalni rad Firence gde je predstavljen sistem podrške mladima i odraslima sa invaliditetom.\nZavršni događaj studijske posete činila je konferencija „Novel mentoring validation system that is supporting prevention of educational and labour market dropout of youth with disabilities“. Konferenciju je otvorio koordinator projekta Mateo Perkiaci iz Italijanske škole mentorstva, koji je predstavio osnovne ideje VM PRO projekta i govorio o važnosti održivosti ovog projekta kao i sličnih inicijativa, radi unapređivanja inkluzije, ali i samog mentorstva. Marina Lukić je u ime Beogradske otvorene škole podelila inspirativne priče mladih sa invaliditetom iz Srbije koji su preneli svoje iskustvo iz uloge mentija.


MyCity Military » Biblioteka -> Kopnena vojska i naoružanje » Jugoslovenske oklopne jedinice 1945 - 2006\nPoslao: 21 Mar 2010 10:10\n5Ovo se svidja korisnicima: nradukic, sasans23, Bane san, scout01, Dipl.ing.\nModernizacija i intervencija\nCitati iz uvoda\nCitat:Autor je izabrao hronološki način izlaganja materije pre svega zato što je ovo, ipak, istoriografska knjiga. Ali istoriografska knjiga koja govori o jednom, u suštini, tehničkom aspektu vojne istorije. Ovo pitanje će možda izazvati kritičke komentare, ali treba imati na umu da je raspoloživost građe uticala na izgled knjige. Autor se našao pred dilemom : da ponudi sintezu, ali da ostavi van nje mnoge do sada nepoznate detalje iz istorije JNA i oklopnih jedinica. Činjenica da smo istraživali građu koja je još uvek nedostupna istraživačima ohrabrila nas je da se upustimo u davanje podataka koje obično ne sadrže materijal čija je pretenzija da budu sinteza. Pristup se potom sam nametnuo : hronološka istorija prožeta značajnim epizodama i krarakterističnim detaljima. U takve epizode spadaju : upotreba oklopnih vozova, pokušaj osvajanja proizvodnje tenka T-54, detaljni osvrt na pojedine tipove borbenih vozila, kraća poglavlja o Vojsci Republike Srpske i Srpskoj Vojsci Krajine kao dopuna ratnoj epizodi oklopnih jedinica u Jugoslaviji.\nDruga strana izazova bila je činjenica da je autor profesionalni istoričar, ali i tenkista po "ves-u". Fascinacija tenkovima a otuda i tehnikom predstavlja, verovatno, osobinu svakog tenkiste, pa tako i autora ove knjige. U svetlu tog dvojstva valja čitati ovo delo - kao istoriografsko štivo sa obiljem tehničkih detalja.\nCitat:Autor je u više studija i monografija dodirivao problematiku oklopnog roda u meri u kojoj je to bilo neophodno i koliko su takve teme to dozvoljavale. U ovoj knjizi nema mnogo ponavljanja ili preuzimanja iz ranih radova, jer je ona nastala na potpuno novom autorovom istraživanju, do sada još uvek dobrim delom nedostupne arhivske građe JNA. Građu oklopno mehanizovanih jedinica istraživali smo u Vojnom arhivu novembra i decembra 2008 godine, a rukopis je napisan u proleće 2009. godine.


Zbog SIM kartica ugroženo 750 miliona ljudi? – Android Market\nGreška u sistemu za enkripciju podataka na nekim SIM karticama koje se koriste u mobilnim telefonima može biti iskorišćena za preuzimanje potpune kontrole nad uređajem. Hakeri tako trenutno “prete” podacima čak 750 miliona ljudi, tvrdi jedan od vodećih nemačkih eksperata za računarsku sigurnost Karsten Nol.\nOsnivač berlinske Laboratorije za računarsku bezbednost kaže za “Njujork Tajms” da hakeri pomoću jedne specifične tekstualne poruke mogu da preuzmi 56-bitni DES (data encryption standard) ključ za enkripciju, a zatim da instaliraju maliciozni softver na uređaj i preuzmu kontrolu nad njim.\n“Dajte mi bilo koji telefonski broj i postoji ozbiljna šansa da ću za samo nekoliko minuta moći da daljinski upravljam pripadajućom SIM karticom, pa čak i da napravim njenu kopiju”, kaže Nol za “Forbs”.\n“Uređaji se oslanjaju na digitalne potpise, pa je tako u tri četvrtine slučajeva na testiranim karticama detektovano je da je potpis lažan i obustavljao komunikaciju. Ipak, u 25 odsto slučajeva je kao povratna informacija stizalo obaveštenje o greški, ali u paketu sa enkriptovanim ključem. Iz njega sam uspevao da izvučem ključ”, navodi Nol.\nCeo metod će predstaviti na jednoj konvenciji sledećeg meseca, jer očekuje da će “GSM asocijacija” uspeti da ispravi “rupe” na koje im je on ukazao.\nGlobaltel – novi virtuelni mobilni operater u Srbi...\nTaggedAndroid telefoniAndroid virusibezbednostSIM kartica\nPrevious Article Lenovo X910 primećen u Antutu benčmarku\nNext Article Samsung i Apple “peglaju” nesporazum?


SEEDIG 7 sesija onlajn – internet je vaš maternji jezik | RNIDS\nPrvi događaj u seriji SEEDIG 7 pod nazivom „Internet je vaš maternji jezik: Univerzalna prihvatljivost“, održan je 21. juna putem platforme Zum.\nU pozdravnom govoru Dejan Đukić, direktor Fondacije „Registar nacionalnog internet domena Srbije“ (RNIDS), izrazio je zadovoljstvo što je RNIDS partner ovog događaja i nadu da se događaji ovog tipa uskoro neće održavati samo onlajn. Đukić je istakao značaj teme Univerzalne prihvatljivosti, odnosno prihvatanja validnih naziva domena i adresa e-pošte, bez obzira na korišćeno pismo, od strane svih internet aplikacija, uređaja i sistema, i zaključio da je ključno korisnicima pružiti mogućnost izbora, odnosno funkcionalnog korišćenja interneta i na maternjem jeziku.\nTokom uvodnog izlaganja Danko Jevtović, član Upravnog odbora ICANN-a, naglasio je da je postojanje IDN-a (internacionalizovani nazivi domena) veoma značajno za bolju povezanost među ljudima. „Ljudi celog sveta su onlajn, a kako nije svima prvi jezik engleski, Univerzalna prihvatljivost je jedna od globalnih inicijativa da internet progovori lokalnim jezicima i prihvati lokalna pisma, i ICANN na tome vredno radi“, objasnio je Jevtović.\nNakon uvodnog izlaganja usledio je panel kojim je moderirao Dušan Stojičević, Gransy, a tokom kog se razgovaralo o strategijama angažovanja stejkholdera za saradnju na polju Univerzalne prihvatljivosti. Marija Kolesnikova iz Regionalne koordinacione grupe za Univerzalnu prihvatljivost za Centralnu i Istočnu Evropu, ukazala je da značaj saradnje sa vladama i podrška vladinih tela za očuvanja lokalne kulture, jezika i identiteta, podsticanje upotrebe službenog jezika određene države na internetu i obezbeđivanje bolje komunikacije sa korisnicima interneta doprinose bržem usvajanju Univerzalne prihvatljivosti.\nKristina Hakobian, iz organizacije Internet Society Jermenija, naglasila je da je vladama pre svega potrebno objasniti šta je Univerzalna prihvatljivost i zašto je ona značajna, organizovati treninge i obuke za predstavnike institucija, kao i pospešiti samu saradnju vlade i privatnih kompanija.\nDijana Milutinović, RNIDS, ukazala je na značaj podizanja svesti o Univerzalnoj prihvatljivosti kod korisnika interneta. „Holističkim pristupom, kroz medije, kampanje putem digitalnih kanala, realizaciju događaja i projekata, partnerstva sa različitim akterima, ljude treba informisati, uključiti i zainteresovati“, objasnila je Dijana Milutinović. Jači i glasniji zahtevi korisnika interneta da upotrebljavaju internet na maternjem jeziku svakako će uticati na raspoloženje velikih tehnoloških kompanija da na njih odgovore, ali i pojačati podršku vladinog sektora Univerzalnoj prihvatljivosti.\nDirektor kompanije Governance Primer Consultancy, Mark Dejtisgeld, ukazao je na jaz koji postoji u komunikaciji ljudi koji se bave tehničkom i komunikacionom stranom teme Univerzalne prihvatljivosti i predložio više edukacije i ohrabrenja ljudima da postavljaju pitanja. Sugerisao je da su javno - privatna partnerstva, o kojima se kao modelu saradnje tokom panela govorilo, put koji može da bude izuzetno efikasan, ali ne i skup, ka cilju potpune višejezičnosti na internetu.